cyanic-selkie/wikianc huggingface dataset:
ഏറ്റവും കൂടുതൽ വിറ്റഴിക്കപ്പെട്ട ആൽബങ്ങളുടെ പട്ടിക
കണക്കുകൾ പ്രകാരം മൈക്കൽ ജാക്സൺന്റെ ത്രില്ലർ ആൽബം, ലോകവ്യാപകമായി 65 ദശലക്ഷം കോപ്പികൾ വിറ്റുവരവോടെ ഏറ്റവും കൂടുതൽ വിൽക്കപ്പെടുന്ന ആൽബം ആണ്. എന്നാൽ ചില കണക്കുകൾ ത്രില്ലർ 110 ദശലക്ഷത്തിലേറെ വിറ്റഴിക്കപെട്ടിട്ടുണ്ടെന്ന് വ്യക്തമാക്കുന്നു. നിലവിൽ അഞ്ച് ആൽബങ്ങളുമായി ജാക്സൺ ആണ് ഈ പട്ടികയിൽ മുന്നിൽ, മഡോണയ്ക്ക് നാലും ദി ബീറ്റിൽസ് , ഷാനിയ ട്വയിൻ, സെലീൻ ഡിയോൺ എന്നിവർക്കു മൂന്നു വീതവും കുറഞ്ഞത് 20 ദശലക്ഷവും വിറ്റഴിച്ച ആൽബങ്ങളുണ്ട്.
കൊല്ലം തോട്
പരവൂർ കായലിനെ അഷ്ടമുടിക്കായലുമായി ബന്ധിപ്പിക്കുന്ന ജലപാതയാണു കൊല്ലം തോട്. കൊല്ലം നഗരത്തിന്റെ മദ്ധ്യരേഖയാണിത്. കൊല്ലം നഗരത്തിന്റെ ഈ കനാലിന് ഏഴരകിലോമീറ്ററാണ് നീളം. ഇരവിപുരം കച്ചിക്കടവ് മുതൽ അഷ്ടമുടിക്കായല്വതരെയുളള ഭാഗത്തിനാണ് കൊല്ലംതോട് എന്നുപറയുന്നത്ഒരിക്കൽ ടി.എസ്. കനാലിന്റെ ഭാഗമായിരുന്ന ഇത് കൊല്ലത്തിന്റെ വ്യാപാരമേഖലയിൽ ശ്രദ്ധേയമായ സ്വാധീനം ചെലുത്തിയിരുന്നു. ഇതിന്റെ നിർമ്മാണം 1824 നും 1829നും ഇടയ്ക്കാണ് ആരംഭിച്ചത്. റാണി പാർവ്വതീഭായിയുടെ കാലത്താണ് തോട് വെട്ടിയത്. ദിവാൻ വെങ്കട്ടറാവുവാണ് പണിക്ക് മേൽ നോട്ടം വഹിച്ചത്. നിർമ്മാണച്ചെലവ് 10,928 രൂപയായിരുന്നു. പരവൂർ കായലിൽ നിന്നാരംഭിച്ച് കടലിനു സമാന്തരമായി സഞ്ചരിച്ച് തോട് തേവള്ളി കായലിൽ ചാടുന്നു.
തോട് ഇപ്പോൾ പരിപൂർണ്ണ നാശത്തിലേക്ക് കടക്കുകയാണ്. തോടിലൂടെയുള്ള ഗതാഗതം നേരത്തെ നിലച്ചിരുന്നു. പലയിടങ്ങളിലും ഒഴുക്കു നിലച്ച് തോട് ശുഷ്‌കമായി. മലിനീകരണവും കയ്യേറ്റവും തോടിന്റെ ആവാസ വ്യവസ്ഥയെ തകർത്തു. തോട് നവീകരണത്തിനായി കോടികൾ ചെലവഴിച്ചുള്ള പദ്ധതികൾ പ്രഖ്യാപിച്ചുവെങ്കിലും ഒന്നും നടപ്പിലായില്ല. ഹോട്ടലുകളിൽ നിന്നും, ആശുപത്രികളിൽ നിന്നും വീടുകളിൽ നിന്നുമുള്ള മാലിന്യങ്ങൾ, തോടിലൂടെയാണ് അഷ്ടമുടിക്കായിലിലേക്ക് ഒഴുക്കുന്നത്.
നവീകരണം
2007-08 ലാണ് കൊല്ലം തോട് നവീകരണത്തിനായി പദ്ധതി ആവിഷ്കരിച്ചു. കേന്ദ്രസർക്കാർ ഇതിനായി 9.5 കോടി രൂപ അനുവദിച്ചു. തോടിന്റെ കരയിൽ താമസിച്ചിരുന്നവരുടെ പുനരധിവാസം സംസ്ഥാന സർക്കാർ ഏറ്റെടുത്തു. 2009 മാർച്ച് വരെയായിരുന്നു പദ്ധതിയുടെ കാലാവധി. എന്നാൽ പദ്ധതി സമയബന്ധിതമായി പൂർത്തിയാക്കാൻ കഴിയാതിരുന്നതോടെ കേന്ദ്രവിഹിതം നഷ്ടമായി. എം.എൽ.എ പി.കെ.ഗുരുദാസന്റെ ഇടപെടലോടെ സർക്കാരിനോട് 12 കോടി രൂപ നവീകരണത്തിനായി ആവശ്യപ്പെട്ടു. മൂന്ന് റീച്ചുകളായാണ് നവീകരണം നടക്കുന്നത്. ഇരവിപുരം മുതൽ ഇരവിപുരം പാലം വരെയാണ് ആദ്യത്തെ റീച്ച്. ഇതിന്റെ പണി ഏറെക്കുറെ പൂർത്തിയായിട്ടുണ്ട്. കൊല്ലം ബീച്ചിലെ ജലകേളി മുതൽ പള്ളിത്തോട്ടം പാലം വരെയും ,പള്ളിത്തോട്ടം മുതൽ കല്ലുപാലം വരെയുമാണ് മറ്റു റീച്ചുകൾ. തോടിന്റെ ഇരുവശങ്ങളിലും കല്ലുകെട്ടി സംരക്ഷണഭിത്തി നിർമ്മിക്കുന്നുണ്ട്. കൊല്ലം തോടിന്റെ നവീകരണവുമായി ബന്ധപ്പെട്ട് തോടിന്റെ വശങ്ങളിലുണ്ടായിരുന്നവരെ ഇരവിപുരം കാരിക്കുഴി ഭവനനിർമാണ പദ്ധതിയിൽ ഉൾപ്പെടുത്തി നിർമിച്ച വലിയവിള ഫ്ലാറ്റുകളിൽ പുനരധിവസിപ്പിച്ചു. തോട് വന്നതോടെ ഇരുകരകളിലായി മാറിയ ചാമക്കട മുതൽ ലക്ഷ്മിനടവരെയുള്ള കച്ചവടശാലകളെ ബന്ധിപ്പിക്കാനാണ് കല്ലുപാലം നിർമിച്ചത്. ദേശീയ ജലപാതയിലൂടെയുള്ള ഗതാഗതസൗകര്യം വർധിപ്പിക്കുന്നതിന്റെ ഭാഗമായി 2019 ഡിസംബറിൽ പാലം പൊളിച്ചു നീക്കി.
നിപ്പണൊസോറസ്
.Llambeosaurine വിഭാഗത്തിൽ പെടുന്ന ഏഷ്യയിൽ നിന്നും കണ്ടെടുത്ത ദിനോസർ ആണ് നിപ്പണൊസോറസ്. ജാപ്പനീസ് പല്ലി എന്നാണ് പേരിന്റ് അർഥം.
ചരിത്രം
ജപ്പാനിലെ ആദ്യത്തെ ദിനോസോർ കണ്ടെത്തലാണിത്. 1934ൽ ഒരാശുപ്രതി നിർമ്മാണവുമായി ബന്ധപ്പെട്ടുള്ള ഖനനത്തിനിടെയാണ് ഈ കണ്ടെത്തെലുണ്ടായത്. സഖാലിൻ പ്രദേശത്ത് കണ്ടെത്തിയ ഈ അവശിഷ്ടങ്ങളുടെ അടിസ്ഥാനത്തിൽ നിപ്പണൊസോറസ് സഖാലിനെൻസിസ് Nipponosaurus Sachalinensis) എന്ന പേർ ഒരു ഉപവംശത്തിനു നൽകപ്പെട്ടു.1937ലും കൂടുതൽ കണ്ടെത്തലുകളുണ്ടായി. നിപ്പൺ എന്നാൽ ജാപനീസ് ഭാഷയിൽ ജപ്പാൻ. പേരിനുകാരണം ജപ്പാൻ ആണെങ്കിലും 1945 മുതൽക്ക് ഈ പ്രദേശം സോവിയറ്റ് യൂണിയന്റെയും, ഇപ്പോൾ റഷ്യയുടേയും ഭാഗമാണ്.
അവലംബം
വർഗ്ഗം:ഏഷ്യൻ ദിനോസറുകൾ വർഗ്ഗം:ക്രിറ്റേഷ്യസ് കാലത്തെ ദിനോസറുകൾ
കെരിൻസി പർവ്വതം
കെരിൻസി പർവ്വതം ഇന്തോനേഷ്യയിലെ സുമാത്രാ ദ്വീപിൽ സ്ഥിതിചെയ്യുന്ന ഒരു അഗ്നിപർവ്വതമാണ്. ഈ അഗ്നിപർവ്വതത്തെ വലയം ചെയ്ത് സുമാത്രൻ കടുവകൾ, സുമാത്രൻ കാണ്ടാമൃഗം ഇത്യാദി വംശനാശ ഭീഷണി നേരിടുന്ന ജീവികളുടെ ആവാസകേന്ദ്രമായ ഇടതൂർന്ന വനങ്ങളുള്ള കെരിൻസി സെബ്ലാറ്റ് ദേശീയോദ്യാനം സ്ഥിതിചെയ്യുന്നു.
ഭൂമിശാസ്ത്രം
സമുദ്രനിരപ്പിൽനിന്ന് ഏകദേശം 3,805 മീറ്റർ ഉയരത്തിൽ സ്ഥിതിചെയ്യുന്ന കെരിൻസി പർവ്വതം ഇന്തോനേഷ്യ യിലെ ഏറ്റവും വലിയ അഗ്നിപർവ്വതമെന്നതുപോലെതന്നെ ഏഷ്യയുടെ ഭാഗമായ ഒരു ദ്വീപിൽ സ്ഥിതിചെയ്യുന്ന ഏറ്റവും ഉയർന്ന അഗ്നിപർവ്വതവുമാണ്. ജാമ്പി പ്രവിശ്യയിലെ കെറിൻസി റീജൻസിയുടെയും പടിഞ്ഞാറൻ സുമാത്ര പ്രവിശ്യയിലെ സൗത്ത് സോളോക് റീജൻസിയുടെയും അതിർത്തിയിലായി, ദ്വീപിന്റെ പടിഞ്ഞാറൻ മധ്യഭാഗത്ത് പടിഞ്ഞാറൻ തീരത്തിന് സമീപത്തായാണ് ഇത് സ്ഥിതിചെയ്യുന്നത്. പഡാംഗിന് 130 കിലോമീറ്റർ (81 മൈൽ) തെക്കായിട്ടാണ് ഇതിന്റെ സ്ഥാനം. ദ്വീപിന്റെ ഏറ്റവും വടക്കുപടിഞ്ഞാറുള്ള ആക്കെ പ്രവിശ്യയിൽനിന്നു തുടങ്ങി ഏറ്റവും തെക്ക് കിഴക്കേ ദിശയിലേയ്ക്ക് (ലാമ്പൂങ്ങ് പ്രവിശ്യയിൽ) വ്യാപിച്ചു കിടക്കുന്ന അഗ്നിപർവ്വത ശൃഖലയായ ബാരിസാൻ പർവതനിരകളുടെ ഭാഗമാണ് ഇത്. കെരിൻസി സെബ്ലാറ്റ് ദേശീയോദ്യാനത്തിന്റെ ഭൂപ്രകൃതിയുടെ ഏറ്റവും പ്രമുഖമായ സവിശേഷതയായ ഈ പർവ്വതം ചുറ്റുപാടുമുള്ള പ്രദേശങ്ങളിൽനിന്ന് 2,400 മുതൽ 3,300 മീറ്റർ വരെ ഉയരത്തിലേയ്ക്കു പോകുന്ന പൈൻ വനങ്ങളാൽ ആവൃതമായ മലഞ്ചെരുവുകളുള്ളതും അടിവാരത്തിൽനിന്ന് 13 കിലോമീറ്റർ (8 മൈൽ) വീതിയിലും 25 കിലോമീറ്റർ (16 മൈൽ) നീളത്തിലും ഒരു കോണാകൃതിയിൽ വടക്ക്-തെക്കു ദിശകളിലായി വ്യാപിച്ചുകിടക്കുന്നതുമാണ്. ഇതിന്റെ ഉച്ചകോടിയിൽ 600 മീറ്റർ (1,969 അടി) വിസ്താരമുള്ള ഒരു ഗർത്തമുണ്ട്. ഗർത്തത്തിന്റ തട്ടിൽ വടക്കുകിഴക്കുവശത്തായി ഭാഗികമായി നിറഞ്ഞുകിടക്കുന്ന ഒരു ചെറിയ അഗ്നിപർവ്വത തടാകവുമുണ്ട്.
അഗ്നിപർവ്വത പ്രവർത്തനങ്ങൾ
മാഗ്മ, ലാവ, ഉരുകിയ പാറകൾ എന്നിവയടങ്ങിയ വാർഷിക ഫെയ്റ്റിക് വിസ്‌ഫോടനങ്ങളുള്ള ഇത് ഇന്തോനേഷ്യയിലെ മറ്റുള്ള അഗ്നിപർവ്വതങ്ങളെക്കാൾ കൂടുതൽ സജീവമാണ്. 2004 ൽ കെറിൻസി പൊട്ടിത്തെറിക്കുകയും, സൾഫറടങ്ങിയ ധൂമപടലങ്ങൾ വമിപ്പിക്കുകയും ഇത് ഉച്ചകോടിയിൽനിന്ന്  ഏകദേശം 1000 മീറ്ററിൽ (3,281 അടി) ഉയരത്തിലെത്തുകയും ചെയ്തിരുന്നു. 2009-ൽ കെരിൻസിയിൽ വീണ്ടും സ്ഫോടനമുണ്ടായി. 2013 ജൂൺ 2 ന് വീണ്ടുമുണ്ടായ സ്ഫോടത്തിൽ 600 മീറ്റർ (1,969 അടി) ഉയരത്തിൽ കറുത്ത പുക വമിപ്പിച്ചു. ഈ പ്രദേശത്തു കൃഷിഭൂമി നിലനിൽക്കുന്നതോടൊപ്പം തെക്കൻ ചരിവുകളിൽ തേയിലത്തോട്ടവും സ്ഥിതിചെയ്യുന്നു. ഇന്തോനേഷ്യൻ ദേശീയ ഉദ്യാനത്തിൽ സ്ഥിതിചെയ്യുന്ന കെറിൻസി ഒരുപക്ഷേ, പതിവായുള്ള മുരളൽ കാരണത്താലും പൊതുവേ ഒഴിവാക്കപ്പെടുന്ന പ്രദേശമെന്നതുപോലെ ജനവാസം കുറവുള്ള പ്രദേശത്താണു നിലനിൽക്കുന്നത്.
പർവ്വതാരോഹണം
പഡാംഗിൽ നിന്ന് ആറു മുതൽ ഏഴുവരെ മണിക്കൂർ കാർ മാർഗ്ഗം അല്ലെങ്കിൽ ബസ് മാർഗ്ഗം സഞ്ചരിച്ച് കെർസിക്ക് ടുവോ ഗ്രാമത്തിലെത്തിയാൽ പർവ്വതാരോഹണം ആരംഭിക്കാൻ സാധിക്കുന്നു. പർവ്വതത്തിന്റെ ഉച്ചകോടിയിലേക്ക് കയറ്റവും ഇറങ്ങലും പൊതുവേ 2 ദിവസവും 1 രാത്രിയും എടുക്കുന്നതാണ്. പ്രഭാതത്തിനു മുമ്പായുള്ള കയറ്റം ആവശ്യമായതിനാൽ പർവ്വതാരോഹകർ മിക്കപ്പോഴും ഉച്ചകോടിയിലേയ്ക്കുള്ള ശ്രമത്തെ ഒഴിവാക്കി ക്യാമ്പ് 2 അല്ലെങ്കിൽ 3 വരെ മാത്രം മുന്നോട്ട് പോകാൻ തിരഞ്ഞെടുക്കുന്നു. കെരിൻസിയുടെ ഭൂപ്രകൃതിയിൽ നിബിഢവനങ്ങളാണ്. വരൾച്ചാകാലങ്ങളിൽ പോലും ഇടയ്ക്കിടെ ചാറ്റൽ മഴയുണ്ടാകാറുള്ളതിനാൽ പ്രതലം വഴുക്കലുള്ളതും ചെളിനിറഞ്ഞതുമാണ്. അഗ്നിപർവ്വതത്തിൽ കയറാൻ ഒരു ഗൈഡിന്റെ സഹായം ആവശ്യമാണ്. ഒറ്റയ്ക്കു കയറാനുള്ള ശ്രമത്തിൽ അപൂർവ്വമായി ആളുകൾ അപ്രത്യക്ഷരായ സംഭവങ്ങളുണ്ട്.
തടാകങ്ങൾ
കെരിൻസി സാബ്ലറ്റ് ദേശീയോദ്യാനത്തിൽ കുറഞ്ഞത് പതിനാലു തടാകങ്ങളെങ്കലുമുണ്ട്. ഇതിൽ ഏറ്റവും വലുത് കെരിൻസി തടാകവും തുടർന്ന് ഗുനങ്ങ് തുജു തടാകവു മാണ്. 4,200 ഹെക്ടർ വിസ്തീർണ്ണമുള്ള കെരിൻസി തടാകം 650 മീറ്റർ ഉയരത്തിലാണ്. ഇവിടെ വാർഷിക കെരിൻസി ലേക്ക് ആഘോഷം നടക്കാറുണ്ട്. ഗനുങ് തുജു തടാകം ഒരു അണഞ്ഞുപോയ അഗ്നിപർവ്വതത്തിൽ രൂപം കൊണ്ട കാൽഡെറ തടാകമാണ്. ഇത് ഏഴ് കൊടുമുടികളാൽ ചുറ്റപ്പെട്ടിരിക്കുന്നു. 1,996 മീറ്റർ ഉയരത്തിലുള്ള ഇത് തെക്കുകിഴക്കൻ ഏഷ്യയിലെ ഏറ്റവും ഉയരത്തിലുള്ള തടാകമാണ്.
കെസിക് വോക് ഗെഡാങ് വോക്
1973 ൽ നടന്ന ഒരു ഗവേഷണത്തിന്റെ അടിസ്ഥാനത്തിൽ 10,000 വർഷങ്ങൾക്ക് മുമ്പ് കെരിൻസി പർവ്വതത്തിനു ചുറ്റുമുള്ള പീഠഭൂമിയിൽ വസിച്ചിരുന്ന ആദ്യ കുടിയേറ്റക്കാരായി കെസിക് വോക് ഗെഡാങ് വോക് ജനങ്ങൾ  അംഗീകരിക്കപ്പെട്ടിരുന്നു. പിൽക്കാലത്തു വന്ന പ്രോട്ടോ-മലയ് വംശജരിലേയ്ക്കുള്ള ലയനം കെസിക് വോക് ഗെഡാങ് വോക് ജനങ്ങൾ ഇക്കാലത്ത് പരിമിതമാണ്. താഴ്‍വരയിലുടനീളമായി മാത്രം ഏകദേശം 135 ഗ്രാമ്യ ഭാഷകൾ ഉപയോഗിക്കപ്പെടുന്നു. ഇത് നരവംശശാസ്ത്ര പരമായ വിശകലനം നടത്തുന്നതിനു ബുദ്ധിമുട്ടുണ്ടാക്കുന്നു.
അവലംബം
വർഗ്ഗം:ഇന്തോനേഷ്യയിലെ അഗ്നിപർവ്വതങ്ങൾ വർഗ്ഗം:സുമാത്രയിലെ പർവ്വതങ്ങൾ വർഗ്ഗം:പർവ്വതങ്ങൾ
പാംഗോങ്ങ് തടാകം
ഹിമാലയത്തിൽ 13,900 അടി ഉയരത്തിൽ സ്ഥിതി ചെയ്യുന്ന ഇന്ത്യയിലും ചൈനയിലുമായി കിടക്കുന്ന തടാകമാണ് പാൻഗോങ് തടാകം. തടാകത്തിന്റെ 45 കിലോമീറ്റർ ഇന്ത്യയിലും 90 കിലോമീറ്റർ ചൈനയിലുമാണ് കിടക്കുന്നത്. 134 കിലോമീറ്റർ നീളമുള്ള പാൻഗോങ് ലഡാക്കിൽനിന്നു ചൈന വരെ എത്തുന്നു.
ചൈനീസ് അവകാശവാദം
തടാകത്തിലും റോഡിലുമുള്ള അതിർത്തി രേഖ (ലൈൻ ഓഫ് ആക്ച്വൽ കൺട്രോൾ) കടക്കാൻ ചൈനീസ് സൈന്യം 2014 ൽ നടത്തിയ ശ്രമം ഇന്ത്യൻ ടിബറ്റൻ ബോർഡർ പോലീസ് തടഞ്ഞിരുന്നു. ഇന്ത്യൻ ഭാഗത്തേക്ക് ബോട്ടുകളിലാണ് ചൈനീസ് സൈന്യം എത്തിയത്.
1962 ലെ ഇന്ത്യ - ചൈനീസ് യുദ്ധത്തിൽ ഈ പ്രദേശം പീപ്പിൾസ് ലിബറേഷൻ ആർമി പിടിച്ചെടുത്തിരുന്നു.
അവലംബം
വർഗ്ഗം:ചൈനയിലെ തടാകങ്ങൾ വർഗ്ഗം:ജമ്മു-കശ്മീരിലെ തടാകങ്ങൾ വർഗ്ഗം:ഇന്ത്യ-ചൈന അതിർത്തി
കൃഷ്ണ പ്രസാദ് മാത്തൂർ
ഒരു ഇന്ത്യൻ ഡോക്ടറാണ് കൃഷ്ണ പ്രസാദ് മാത്തൂർ, മുൻ പ്രധാനമന്ത്രി ഇന്ദിരാഗാന്ധിയുടെ സ്വകാര്യ വൈദ്യനായിരുന്നു. മുൻ പ്രധാനമന്ത്രിയെ 1984 ഒക്ടോബർ 31 ന് ബിയാന്ത് സിങ്ങും സത്വന്ത് സിങ്ങും വധിക്കുന്നതിന് മുമ്പ് ഇന്ദിരാഗാന്ധിയെ സന്ദർശിച്ച അവസാനത്തെ ആളുകളിൽ ഒരാളായിരുന്നു അദ്ദേഹം.
കാണപ്പെടാത്ത ഇന്ദിരാഗാന്ധി: അവളുടെ വൈദ്യന്റെ കണ്ണിലൂടെ (The Unseen Indira Gandhi: Through Her Physician’s Eyes) എന്ന് ഇന്ദിരാ ഗാന്ധിയുടെ ഒരു ജീവചരിത്രം മാത്തൂർ എഴുതിയിട്ടുണ്ട്.
അവലംബം
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ
ജോയ്‌സ് മുറെ
മുറെ മുമ്പ് ബ്രിട്ടീഷ് കൊളംബിയയിലെ നിയമസഭയിൽ കാബിനറ്റ് മന്ത്രിയായി സേവനമനുഷ്ഠിച്ചു. ആദ്യം 2001 മുതൽ 2004 വരെ ജല, കര, വായു സംരക്ഷണ മന്ത്രിയായും പിന്നീട് 2005 വരെ മാനേജ്മെന്റ് സേവന മന്ത്രിയായും പ്രവർത്തിച്ചിട്ടുണ്ട്. 2003 മുതൽ 2004 വരെ കനേഡിയൻ കൗൺസിൽ ഓഫ് മിനിസ്റ്റേഴ്‌സ് ഓഫ് എൻവയോൺമെന്റിന്റെ അദ്ധ്യക്ഷത വഹിച്ചു. 2013 ഏപ്രിൽ 14 ന് ലിബറൽ പാർട്ടി ഓഫ് കാനഡ നേതൃത്വ തിരഞ്ഞെടുപ്പിൽ മുറെ രണ്ടാം സ്ഥാനത്തെത്തി. 2013 ഓഗസ്റ്റിൽ മുറെ ദേശീയ പ്രതിരോധത്തിനും പാശ്ചാത്യ വൈവിധ്യവൽക്കരണത്തിനും പ്രതിപക്ഷ വിമർശകയായി. 2015 ഡിസംബറിൽ ട്രഷറി ബോർഡ് പ്രസിഡന്റിന്റെ പാർലമെന്ററി സെക്രട്ടറിയായി.
പശ്ചാത്തലം
മുറെ ദക്ഷിണാഫ്രിക്കയിലെ ഷ്വീസർ-റെനെക്കെയിൽ ജനിച്ചു. മാതാപിതാക്കളോടൊപ്പം 1961 ൽ കാനഡയിലേക്ക് കുടിയേറി. അവർ ഇപ്പോൾ താമസിക്കുന്ന പോയിന്റ് ഗ്രേ പ്രദേശത്തെ വാൻകൂവറിൽ താമസമാക്കി. മുറെയുടെ അമ്മ ഷാർലറ്റ് കോ മുറെ ബ്രിട്ടീഷ് കൊളംബിയ യൂണിവേഴ്സിറ്റി സ്കൂൾ ഓഫ് ആർക്കിടെക്ചറിലെ ആദ്യത്തെ വനിതാ അസിസ്റ്റന്റ് പ്രൊഫസറായിരുന്നു. 1968 ൽ മുറെയുടെ പിതാവ് ഗോർഡൻ മുറെ മുറെ & അസോസിയേറ്റ്സ് സർവേയിംഗ് സ്ഥാപിച്ചു.
വെസ്റ്റ് പോയിൻറ് ഗ്രേയിലെ ലോർഡ് ബൈംഗ് സെക്കൻഡറി സ്കൂളിൽ നിന്ന് ബിരുദം നേടിയ ശേഷം മുറെ 1970 കളിൽ സൈമൺ ഫ്രേസർ സർവകലാശാലയിൽ ചേർന്നു. പുരാവസ്തുവും ഭാഷാശാസ്ത്രവും പഠിച്ചു. തുടർന്ന് പ്രീ-മെഡ് പൂർത്തിയാക്കി. 1989 ൽ ബിസിനസ് അഡ്മിനിസ്ട്രേഷനിൽ എക്സിക്യൂട്ടീവ് ബിരുദാനന്തര ബിരുദം നേടി. 1992 ൽ മികച്ച എം‌ബി‌എ ബിരുദധാരിയായി ഫാക്കൽറ്റി ഓഫ് ബിസിനസ്സിന്റെ "ഡീൻ‌സ് കൺ‌വോക്കേഷൻ മെഡൽ" ലഭിച്ചു. കാലാവസ്ഥാ വ്യതിയാനത്തെ നേരിടാനുള്ള കാനഡയുടെ താത്‌പര്യങ്ങളിലൊന്നിന്റെ നയ വിശകലനമായിരുന്നു അവരുടെ പ്രബന്ധം.
ബിസിനസ് കരിയർ
മുറെയും ഒരു കൂട്ടം സുഹൃത്തുക്കളും 1970-ൽ ബ്രിട്ടീഷ് കൊളംബിയയിലെ ആദ്യത്തെ മരം നടൽ കരാറുകളിലൊന്ന് നേടി. അത് ബ്രിങ്ക്‌മാനും അസോസിയേറ്റ്‌സ് റീഫോറസ്റ്റേഷനും ആയിത്തീർന്നു. ബ്രിട്ടീഷ് കൊളംബിയയിൽ ഒരു ചെറിയ വൃക്ഷത്തൈ നടീൽ ഉടമസ്ഥതയിൽ തുടങ്ങി. 1975-ൽ മുറെയും ബ്രിങ്ക്മാനും ഒരുമിച്ച് പ്രവർത്തിക്കാൻ തുടങ്ങിയതോടെ ബിസിനസ് വിപുലീകരിക്കാൻ തുടങ്ങി. 1979-ൽ, മുറെ തന്റെ ഭർത്താവ് ഡിർക്ക് ബ്രിങ്ക്മാനൊപ്പം ബ്രിങ്ക്മാൻ ആൻഡ് അസോസിയേറ്റ്സ് റീഫോറസ്റ്റേഷൻ ലിമിറ്റഡ് സംയോജിപ്പിച്ചു. അതിനുശേഷം, കമ്പനി വളരുകയും ഒടുവിൽ 2012-ൽ അതിന്റെ ശതകോടിമരം നട്ടുവളർത്തുകയും ചെയ്തു.
1976-ൽ, ഓർക്കാ പ്രൊഡക്ഷൻസിലെ നിക്ക് കെൻഡൽ, ആ കാലഘട്ടത്തിലെ കനത്ത സ്ലാഷ് അവശിഷ്ടങ്ങളിൽ ദശലക്ഷക്കണക്കിന് മരങ്ങൾ നട്ടുപിടിപ്പിച്ചതായി ഒരു മണിക്കൂർ NFB ഡോക്യുമെന്ററിയിൽ ഡോ ഇറ്റ് വിത്ത് ജോയ് രേഖപ്പെടുത്തി. 1977-ൽ പുറത്തിറങ്ങിയ ഇത് ഇന്ന് ഒരു മരം നടൽ ക്ലാസിക് ആയി കണക്കാക്കപ്പെടുന്നു. 1979-ൽ, സിബിസി ഡു ഇറ്റ് വിത്ത് ജോയ് ഒരു ഡോക്യുമെന്ററിയാക്കി.
മുറേയും ബ്രിങ്ക്മാനും കാനഡയിലുടനീളം കമ്പനിയെ വളർത്തി (1978 ആൽബർട്ട; 1983 ഒന്റാറിയോ, 1987 സസ്‌കാച്ചെവൻ 1989 ക്യൂബെക്ക്, 1992 മാനിറ്റോബ, 1993 യൂക്കോൺ) വനനശീകരണത്തിനപ്പുറം ആവാസവ്യവസ്ഥ പുനഃസ്ഥാപിക്കൽ, നഗര പുനരുദ്ധാരണം, ഫസ്റ്റ് നേഷൻ കമ്മ്യൂണിറ്റികൾക്കായുള്ള ഫോറസ്റ്റ് മാനേജ്‌മെന്റ് സേവനങ്ങൾ, വഴി വൃത്തിയാക്കാനുള്ള അവകാശങ്ങൾ, പുനർനിർമ്മാണ സേവനങ്ങൾ, സുസ്ഥിരത സംരംഭങ്ങൾ എന്നിവയിലേക്ക് പൂർണ്ണമായി സംയോജിപ്പിച്ചിരിക്കുന്നു. 1994-ൽ, കമ്പനിയുടെ ദീർഘകാല സ്ട്രാറ്റജിക് ഇന്റർനാഷണൽ ഡിവിഷൻ, BARCA, മധ്യ അമേരിക്കയിലെ വനവൽക്കരണ സംരംഭങ്ങളും തോട്ടങ്ങളും വികസിപ്പിക്കുന്നതിനായി രൂപീകരിച്ചു. 2007-ൽ, യുണൈറ്റഡ് സ്റ്റേറ്റ്സിലെ ഏറ്റവും വലിയ സ്വകാര്യ മണ്ണ്, പരിസ്ഥിതി വ്യവസ്ഥ പുനഃസ്ഥാപിക്കൽ പദ്ധതികൾ ഏറ്റെടുക്കുന്ന എർത്ത് പാർട്ണേഴ്‌സ് എൽപിയുടെ സഹ-സ്ഥാപകൻ ബ്രിങ്ക്‌മാൻ കമ്പനി ആറ് രാജ്യങ്ങളിൽ പ്രവർത്തിക്കുന്നു. മറ്റ് പല രാജ്യങ്ങളിലും പദ്ധതികൾ വികസിപ്പിക്കുന്നു. ഇത് ഏകദേശം 600 മുഴുവൻ സമയവും 800 സീസണൽ സ്ഥാനങ്ങളും ഉപയോഗിക്കുന്നു. 1979 മുതൽ ഒരു കാലയളവിൽ മാനേജ്‌മെന്റ് സിസ്റ്റങ്ങൾ, ഓർഗനൈസേഷണൽ റീ-എൻജിനീയറിംഗ്, സ്ട്രാറ്റജിക് ഡെവലപ്‌മെന്റ്, റീസ്ട്രക്ചറിംഗ്, ട്രെയിനിംഗ്, ബിസിനസ് പ്ലാനിംഗ് എന്നിവ വികസിപ്പിക്കുന്നതിൽ മുറെ സഹായിച്ചു.
പുറംകണ്ണികൾ
വർഗ്ഗം:കനേഡിയൻ പരിസ്ഥിതി പ്രവർത്തകർ വർഗ്ഗം:1954-ൽ ജനിച്ചവർ
പാൻഡോറ (പെയിന്റിംഗ്)
പ്രമുഖ ഇംഗ്ലീഷ് ചിത്രകാരനായിരുന്ന ജോൺ വില്യം വാട്ടർഹൗസ് 1896-ൽ പ്രീ-റാഫേലൈറ്റ് ശൈലിയിൽ ചിത്രീകരിച്ച ഒരു എണ്ണച്ചായചിത്രമാണ് പാൻഡോറ ഇപ്പോൾ ഒരു സ്വകാര്യ ശേഖരത്തിൽ ആണ് ഈ ചിത്രം കാണപ്പെടുന്നത്.
പ്രീ-റാഫേലൈറ്റ് ശൈലി
1848-ൽ വില്യം ഹോൽമാൻ ഹണ്ട്, ജോൺ എവെറെറ്റ് മില്ലെയ്സ്, ഡാന്റെ ഗബ്രിയേൽ റോസെറ്റി തുടങ്ങിയവർ ചേർന്ന് 1848-ൽ സ്ഥാപിച്ച ഇംഗ്ലീഷ് ചിത്രകാരൻമാരുടെയും കവികളുടെയും കലാകാരന്മാരുടെയും ഒരു സംഘടന ആയിരുന്നു പ്രീ-റാഫേലൈറ്റ് ബ്രദേഴ്സ്. ഇതിലെ കലാകാരന്മാർ വികസിപ്പിച്ച ശൈലിയാണ് പ്രീ-റാഫേലൈറ്റ് ശൈലി. പിന്നീട് മധ്യകാലഘട്ടത്തിൽ റോസെറ്റിയിൽ നിന്ന് പ്രചോദനം ഉൾക്കൊണ്ട എഡ്വേർഡ് ബേൺ-ജോൺസ്, ഇരുപതാം നൂറ്റാണ്ടിലെ ജോൺ വില്യം വാട്ടർഹൗസ് പോലുള്ള കലാകാരന്മാരുടെ ഇടയിലേയ്ക്ക് ഈ ശൈലി വ്യാപിപ്പിച്ചു. പ്രീ-റാഫേലൈറ്റ് ശൈലിയിലാണ് പാൻഡോറ ചിത്രീകരിച്ചിരിക്കുന്നത്.
ചിത്രകാരനെക്കുറിച്ച്
ആദ്യം അക്കാദമിക് ശൈലിയിൽ ചിത്രീകരണം നടത്തുകയും പിന്നീട് പ്രീ-റാഫലൈറ്റ് ബ്രദർഹുഡിന്റെ ശൈലിയും വിഷയവും ചിത്രീകരിക്കുന്നതിലൂടെ അറിയപ്പെടുന്ന ഒരു ഇംഗ്ലീഷ് ചിത്രകാരനായിരുന്നു ജോൺ വില്യം വാട്ടർഹൗസ്. ഗ്രീക്ക് പുരാണങ്ങളിൽ നിന്നും അർത്തുറിയൻ ഇതിഹാസങ്ങളിൽ നിന്നുമുള്ള സ്ത്രീകളെ ചിത്രീകരിച്ചതിലൂടെ അദ്ദേഹത്തിന്റെ കലാസൃഷ്ടികൾ അറിയപ്പെട്ടിരുന്നു.
അവലംബം
വർഗ്ഗം:സ്ത്രീകളുടെ ചിത്രങ്ങൾ വർഗ്ഗം:ജോൺ വില്യം വാട്ടർഹൗസ് ചിത്രങ്ങൾ
എൻഡോമെട്രിയോസിസ്
സ്ത്രീകളുടെ പ്രത്യുത്പാദന വ്യവസ്ഥയെ ബാധിക്കുന്ന ഒരു രോഗമാണ് എൻഡോമെട്രിയോസിസ്, അതിൽ ഗർഭാശയത്തിൻറെ ഉള്ളിൽ പൊതിയുന്ന ടിഷ്യു പാളിയായ എൻഡോമെട്രിയത്തിലെ കോശങ്ങൾക്ക് സമാനമായ കോശങ്ങൾഗര്ഭപാത്രത്തിന് പുറത്ത് വളരുന്നു. മിക്കപ്പോഴും ഇത് അണ്ഡാശയങ്ങളിലും ഫാലോപ്യൻ ട്യൂബുകളിലും ഗർഭാശയത്തിനും അണ്ഡാശയത്തിനും ചുറ്റുമുള്ള ടിഷ്യുകളിലാണ് കാണപ്പെടുക; അപൂർവ സന്ദർഭങ്ങളിൽ ഇത് ശരീരത്തിന്റെ മറ്റ് ഭാഗങ്ങളിലും സംഭവിക്കാം. പെൽവിക് വേദന, കനത്ത ആർത്തവം, മലവിസർജ്ജന സമയത്തെ വേദന, വന്ധ്യത എന്നിവ ചില ലക്ഷണങ്ങളിൽ ഉൾപ്പെടുന്നു. ബാധിച്ചവരിൽ പകുതിയോളം പേർക്കും വിട്ടുമാറാത്ത പെൽവിക് വേദനയുണ്ടാവാം, 70% പേർക്കും ആർത്തവസമയത്താണ് വേദന ഉണ്ടാകുന്നത്. ലൈംഗികബന്ധത്തിനിടെയുള്ള വേദനയും സാധാരണമാണ്. രോഗബാധിതരിൽ പകുതിയോളം ആളുകളിൽ വന്ധ്യത സംഭവിക്കുന്നു. ഏകദേശം 25% വ്യക്തികൾക്ക് രോഗലക്ഷണങ്ങളില്ല, തൃതീയ കേന്ദ്രത്തിൽ വന്ധ്യത ചികിത്സയ്ക്ക് എത്തുന്നവരിൽ 85% പേർക്ക് വേദന ഒരു ലക്ഷണമല്ല. എൻഡോമെട്രിയോസിസിന് സാമൂഹികവും മാനസികവുമായ പ്രത്യാഘാതങ്ങൾ ഉണ്ടാകാം.
രോഗ കാരണം പൂർണ്ണമായും വ്യക്തമല്ല. എൻഡോമെട്രിയോസിസിന്റെ ഭാഗങ്ങളിൽ ഓരോ മാസവും രക്തസ്രാവമുണ്ടാകുന്നു (ആർത്തവകാലം), ഇത് വീക്കം, പാടുകൾ എന്നിവയ്ക്ക് കാരണമാകുന്നു. എൻഡോമെട്രിയോസിസ് മൂലമുണ്ടാകുന്ന വളർച്ച കാൻസർ അല്ല. രോഗനിർണയം സാധാരണയായി മെഡിക്കൽ ഇമേജിംഗുമായി ചേർന്ന് രോഗലക്ഷണങ്ങളെ അടിസ്ഥാനമാക്കിയുള്ളതാണ്; എന്നിരുന്നാലും, രോഗനിർണ്ണയത്തിനുള്ള ഏറ്റവും ഉറപ്പുള്ള മാർഗ്ഗമാണ് ബയോപ്സി. പെൽവിക് ഇൻഫ്‌ളമേറ്ററി ഡിസീസ്, ഇറിറ്റബിൾ ബവൽ സിൻഡ്രോം, ഇന്റർസ്റ്റീഷ്യൽ സിസ്റ്റിറ്റിസ്, ഫൈബ്രോമയാൾജിയ എന്നിവയും സമാന ലക്ഷണങ്ങളുള്ള മറ്റ് കാരണങ്ങളാണ്. എൻഡോമെട്രിയോസിസ് സാധാരണയായി തെറ്റായി രോഗനിർണ്ണയം ചെയ്യപ്പെടുന്നു, സ്ത്രീകൾ പലപ്പോഴും അവരുടെ ലക്ഷണങ്ങൾ നിസ്സാരമോ സാധാരണമോ ആണെന്ന് തെറ്റായി റിപ്പോർട്ട് ചെയ്യുന്നു. എൻഡോമെട്രിയോസിസ് ഉള്ള സ്ത്രീകൾക്ക് കൃത്യമായ രോഗനിർണയം ലഭിക്കുന്നതിന് വലിയ കാലതാമസം കാണിക്കുന്നു.
വായിലൂടെ കഴിക്കുന്ന ഗർഭനിരോധന മാർഗ്ഗങ്ങൾ ഉപയോഗിക്കുന്നത് എൻഡോമെട്രിയോസിസ് സാധ്യത കുറയ്ക്കുമെന്ന് താൽക്കാലിക തെളിവുകൾ സൂചിപ്പിക്കുന്നു. വ്യായാമം ചെയ്യുന്നതും വലിയ അളവിൽ മദ്യം ഒഴിവാക്കുന്നതും പ്രതിരോധത്തിന് കാരണമാകാം. എൻഡോമെട്രിയോസിസിന് ചികിത്സയില്ല, എന്നാൽ നിരവധി ചികിത്സകൾ രോഗലക്ഷണങ്ങൾ മെച്ചപ്പെടുത്തും. ഇതിൽ അനാൾജെസിക്കുകൾ, ഹോർമോൺ ചികിത്സകൾ അല്ലെങ്കിൽ ശസ്ത്രക്രിയ എന്നിവ ഉൾപ്പെടാം. ശുപാർശ ചെയ്യുന്ന അനാൾജെസിക്ക് മരുന്നുകൾ സാധാരണയായി നാപ്രോക്സെൻ പോലെയുള്ള നോൺ-സ്റ്റിറോയിഡൽ ആൻറി-ഇൻഫ്ലമേറ്ററി മരുന്നാണ് (NSAID). ഗർഭനിരോധന ഗുളികയുടെ സജീവ ഘടകം തുടർച്ചയായി കഴിക്കുന്നത് അല്ലെങ്കിൽ പ്രോജസ്റ്റോജൻ ഉള്ള ഒരു ഗർഭാശയ ഉപകരണം ഉപയോഗിക്കുന്നതും ഉപയോഗപ്രദമാകും. ഗൊണാഡോട്രോപിൻ-റിലീസിംഗ് ഹോർമോൺ അഗോണിസ്റ്റ് (GnRH അഗോണിസ്റ്റ്) വന്ധ്യതയുള്ളവർക്ക് ഗർഭിണിയാകാനുള്ള കഴിവ് മെച്ചപ്പെടുത്തും. മറ്റ് ചികിത്സകളിലൂടെ രോഗലക്ഷണങ്ങൾ കൈകാര്യം ചെയ്യാൻ കഴിയാത്തവരെ ചികിത്സിക്കാൻ എൻഡോമെട്രിയോസിസ് ശസ്ത്രക്രിയയിലൂടെ നീക്കം ചെയ്യുന്നത് ഉപയോഗിക്കാം.
2015 ലെ കണക്ക് പ്രകാരം ആഗോള തലത്തിൽ 10.8 ദശലക്ഷം ആളുകക്ക് രോഗം ബാധിച്ചിട്ടുണ്ടെന്നാണ് പറയുന്നത്. മറ്റ് സ്രോതസ്സുകൾ കണക്കാക്കുന്നത് പൊതു സ്ത്രീ ജനസംഖ്യയുടെ 6 മുതൽ 10% വരെയും ലക്ഷണമില്ലാത്ത സ്ത്രീകളിൽ 2 മുതൽ 11% വരെയും ബാധിക്കപ്പെടുന്നു എന്നാണ്. കൂടാതെ, ഒരു സാധാരണ ജനസംഖ്യയിൽ 11% സ്ത്രീകൾക്ക് മാഗ്നെറ്റിക് റെസൊണൻസ് ഇമേജിംഗിൽ (എംആർഐ) കാണാവുന്ന എൻഡോമെട്രിയോസിസ് കണ്ടുപിടിക്കപ്പെടാത്ത അവസ്ഥയുണ്ട്. മുപ്പതുകളിലും നാൽപ്പതുകളിലും പ്രായമുള്ളവരിലാണ് എൻഡോമെട്രിയോസിസ് കൂടുതലായി കാണപ്പെടുന്നത്; എന്നിരുന്നാലും, എട്ട് വയസ്സ് മുതൽ പെൺകുട്ടികളിൽ ഇത് ആരംഭിക്കാം.
1920-കളിൽ ആണ് എൻഡോമെട്രിയോസിസ് ഒരു പ്രത്യേക അവസ്ഥയാണെന്ന് ആദ്യമായി നിർണ്ണയിക്കപ്പെട്ടതു. അതിനുമുമ്പ്, എൻഡോമെട്രിയോസിസും അഡെനോമിയോസിസും ഒരുമിച്ച് കണക്കാക്കപ്പെട്ടിരുന്നു. ആരാണ് രോഗം ആദ്യം വിവരിച്ചതെന്ന് വ്യക്തമല്ല.
അടയാളങ്ങളും ലക്ഷണങ്ങളും
ലഘുചിത്രം| എൻഡോമെട്രിയോസിസ് കാണിക്കുന്ന ഒരു ഡ്രോയിംഗ് വേദനയും വന്ധ്യതയും സാധാരണ ലക്ഷണങ്ങളാണ്, എന്നിരുന്നാലും 20-25% സ്ത്രീകളും ലക്ഷണമില്ലാത്തവരാണ്. സാധാരണ ലീഷ്യൻ ഉള്ള സ്ത്രീകളിൽ 50%, സിസ്റ്റിക് അണ്ഡാശയ ലീഷ്യൻ ഉള്ള സ്ത്രീകളിൽ 10%, ആഴത്തിലുള്ള എൻഡോമെട്രിയോസിസ് ഉള്ള സ്ത്രീകളിൽ 5% എന്നിവർക്ക് വേദന ഉണ്ടാകുന്നില്ല.
പെൽവിക് വേദന
ആവർത്തിച്ചുള്ള പെൽവിക് വേദനയാണ് എൻഡോമെട്രിയോസിസിന്റെ പ്രധാന ലക്ഷണം. പെൽവിസിന്റെ ഇരുവശത്തും, താഴത്തെ പുറകിലും മലാശയ പ്രദേശത്തും, കാലുകൾക്ക് താഴെയും സംഭവിക്കുന്ന നേരിയ വേദന മുതൽ കഠിനമായ അല്ലെങ്കിൽ കുത്തൽ വേദന വരെയാകാം. ഒരു വ്യക്തിക്ക് അനുഭവപ്പെടുന്ന വേദനയുടെ അളവ് എൻഡോമെട്രിയോസിസിന്റെ വ്യാപ്തിയുമായോ ഘട്ടവുമായോ (1 മുതൽ 4 വരെ) ദുർബലമായിമാത്രം ബന്ധപ്പെട്ടിരിക്കുന്നു, ചില വ്യക്തികൾക്ക് വിപുലമായ എൻഡോമെട്രിയോസിസ് അല്ലെങ്കിൽ എൻഡോമെട്രിയോസിസ് വടുക്കൾ ഉണ്ടായിട്ടും വേദനയോ ഇല്ല, എന്നാൽ മറ്റ് ചിലർക്ക് വളരെ കുറഞ്ഞ എൻഡോമെട്രിയോസിസ് ആണെങ്കിലും കഠിനമായ വേദന കാണാറുണ്ട്. ഏറ്റവും കഠിനമായ വേദന സാധാരണയായി ആർത്തവവുമായി ബന്ധപ്പെട്ടിരിക്കുന്നു. ആർത്തവത്തിന് ഒരാഴ്ച മുമ്പും, ആർത്തവത്തിന് ഒരാഴ്ചയ്ക്ക് ശേഷവും വേദന ആരംഭിക്കാം, അല്ലെങ്കിൽ അത് സ്ഥിരമായിരിക്കാം. വേദന ദുർബലമാക്കുകയും വൈകാരിക സമ്മർദ്ദത്തിന് കാരണമാവുകയും ചെയ്യും.
വന്ധ്യത
വന്ധ്യതയുള്ള സ്ത്രീകളിൽ മൂന്നിലൊന്നിന് എൻഡോമെട്രിയോസിസ് ഉണ്ട്. എൻഡോമെട്രിയോസിസ് ഉള്ളവരിൽ ഏകദേശം 40% വന്ധ്യതയുള്ളവരാണ്. വന്ധ്യതയുടെ രോഗനിർണ്ണയം രോഗത്തിന്റെ ഘട്ടത്തെ ആശ്രയിച്ചിരിക്കുന്നു.
മറ്റുള്ളവ
വയറിളക്കം അല്ലെങ്കിൽ മലബന്ധം, വിട്ടുമാറാത്ത ക്ഷീണം, ഓക്കാനം, ഛർദ്ദി, മൈഗ്രെയിനുകൾ, കുറഞ്ഞ ഗ്രേഡ് പനി, കനത്ത (44%) കൂടാതെ/അല്ലെങ്കിൽ ക്രമരഹിതമായ ആർത്തവം (60%), ഹൈപ്പോഗ്ലൈസീമിയ എന്നിവയാണ് മറ്റ് ലക്ഷണങ്ങൾ. എൻഡോമെട്രിയോസിസും ചിലതരം അർബുദങ്ങളും തമ്മിൽ ബന്ധമുണ്ട്, പ്രത്യേകിച്ച് ചിലതരം അണ്ഡാശയ ക്യാൻസറുകൾ, നോൺ-ഹോഡ്ജ്കിൻസ് ലിംഫോമ, ബ്രെയിൻ ക്യാൻസർ മുതലായവ. എൻഡോമെട്രിയോസിസിന് എൻഡോമെട്രിയൽ ക്യാൻസറുമായി ബന്ധമില്ല. അപൂർവ്വമായി, എൻഡോമെട്രിയോസിസ് ശരീരത്തിന്റെ മറ്റ് ഭാഗങ്ങളിൽ എൻഡോമെട്രിയം പോലെയുള്ള ടിഷ്യു കാണുന്നതിന് കാരണമാകും. ശ്വാസകോശത്തിലോ പ്ലൂറയിലോ എൻഡോമെട്രിയം പോലുള്ള ടിഷ്യു ഇംപ്ലാന്റ് ചെയ്യുമ്പോൾ തൊറാസിക് എൻഡോമെട്രിയോസിസ് സംഭവിക്കുന്നു. ചുമയ്ക്കുമ്പോൾ രക്തം വരിക, ശ്വാസകോശ കൊളാപ്സ്, അല്ലെങ്കിൽ പ്ലൂറൽ സ്പേസിലേക്ക് രക്തസ്രാവം എന്നിവ ഇതിന്റെ പ്രകടനങ്ങളിൽ ഉൾപ്പെടുന്നു.
സമ്മർദ്ദം എൻഡോമെട്രിയോസിസിന്റെ ഒരു കാരണമോ അനന്തരഫലമോ ആകാം.
ശാരീരിക ആരോഗ്യം
എൻഡോമെട്രിയോസിസിന്റെ സങ്കീർണതകളിൽ ആന്തരിക പാടുകൾ, അഡീഷനുകൾ, പെൽവിക് സിസ്റ്റുകൾ, അണ്ഡാശയത്തിലെ ചോക്ലേറ്റ് സിസ്റ്റുകൾ, റപ്റ്റഡ് സിസ്റ്റുകൾ, പെൽവിക് അഡീഷനുകളുടെ ഫലമായുണ്ടാകുന്ന മലവിസർജ്ജന, മൂത്രനാളി തടസ്സങ്ങൾ എന്നിവ ഉൾപ്പെടുന്നു. എൻഡോമെട്രിയോസിസുമായി ബന്ധപ്പെട്ട വന്ധ്യത എൻഡോമെട്രിയോസിസ് മൂലമുണ്ടാകുന്ന വടുക്കൾ രൂപീകരണവും ശരീരഘടനാപരമായ വികലങ്ങളുമായി ബന്ധപ്പെട്ടിരിക്കാം.
ഒവേറിയൻ എൻഡോമെട്രിയോസിസ് ഡീസിഡുവലൈസേഷൻ, കുരു കൂടാതെ/അല്ലെങ്കിൽ വിള്ളൽ എന്നിവ വഴി ഗർഭധാരണത്തെ സങ്കീർണ്ണമാക്കിയേക്കാം.
എൻഡോമെട്രിയോസിസ് ബാധിച്ച 12,000 സ്ത്രീകളിൽ 20 വർഷമെടുത്ത് നടത്തിയ പഠനത്തിൽ, എൻഡോമെട്രിയോസിസ് രോഗനിർണയം ചെയ്ത 40 വയസ്സിന് താഴെയുള്ള വ്യക്തികൾക്ക് അതേ പ്രായത്തിലുള്ള ആരോഗ്യമുള്ള വരെക്കാൾ ഹൃദയസംബന്ധമായ പ്രശ്നങ്ങൾ ഉണ്ടാകാനുള്ള സാധ്യത 3 മടങ്ങ് കൂടുതലാണെന്ന് കണ്ടെത്തി.
മാനസികാരോഗ്യം
"എൻഡോമെട്രിയോസിസ് വിഷാദരോഗവും ഉത്കണ്ഠാ രോഗങ്ങളും വികസിപ്പിക്കുന്നതിനുള്ള ഉയർന്ന അപകടസാധ്യതയുമായി ബന്ധപ്പെട്ടിരിക്കുന്നു". എൻഡോമെട്രിയോസിസ് രോഗികൾ അനുഭവിക്കുന്ന പെൽവിക് വേദനയാണ് ഭാഗിക കാരണമെന്ന് പഠനങ്ങൾ സൂചിപ്പിക്കുന്നു.
സാധ്യമായ സ്ഥലങ്ങൾ
ലഘുചിത്രം| എൻഡോമെട്രിയോസിസിസ് ബാധ സാധ്യമായ സ്ഥലങ്ങൾ മിക്കപ്പോഴും, എൻഡോമെട്രിയോസിസ് ഇനിപ്പറയുന്നവയിൽ കാണപ്പെടുന്നു:
സാധ്യത കുറഞ്ഞ പെൽവിക് സൈറ്റുകൾ:
രോഗനിർണയം
ലഘുചിത്രം| ഡഗ്ലസിന്റെ സഞ്ചിയിലും വലത് സാക്രൂട്ടറിൻ ലിഗമെന്റിലുമുള്ള എൻഡോമെട്രിയോട്ടിക് മുറിവുകളുടെ ലാപ്രോസ്കോപ്പിക് ചിത്രം ഒരു ആരോഗ്യ ചരിത്രവും ശാരീരിക പരിശോധനയും ആരോഗ്യ പരിപാലന പരിശീലകനെ എൻഡോമെട്രിയോസിസ് സംശയിക്കാൻ ഇടയാക്കും. എൻഡോമെട്രിയോസിസ് പരിശോധനയുടെ ആദ്യപടിയായി അൾട്രാസൗണ്ട് ഡയഗ്നോസ്റ്റിക് നടപടിക്രമം (TVUS) നടത്തുന്നതിന് വ്യക്തമായ പ്രയോജനമുണ്ട്.
പല രോഗികൾക്കും രോഗനിർണയത്തിൽ കാര്യമായ കാലതാമസമുണ്ട്. യുണൈറ്റഡ് സ്റ്റേറ്റ്സിൽ ശരാശരി 11.7 വർഷത്തെ കാലതാമസമാണ് പഠനങ്ങൾ കാണിക്കുന്നത്. യുകെയിലെ രോഗികൾക്ക് ശരാശരി 8 വർഷവും നോർവേയിൽ 6.7 വർഷവും കാലതാമസമുണ്ട്. രോഗനിർണയം നടത്തുന്നതിന് മുമ്പ് മൂന്നിലൊന്ന് സ്ത്രീകളും അവരുടെ ജിപിയെ ആറോ അതിലധികമോ തവണ സന്ദർശിച്ചിരുന്നതായി സൂചിപ്പിക്കുന്നു.
എൻഡോമെട്രിയോസിസിന്റെ ഏറ്റവും സാധാരണമായ സൈറ്റുകൾ അണ്ഡാശയങ്ങളാണ്, തുടർന്ന് ഡഗ്ലസ് പൗച്ച്, ബ്രോഡ് ലിഗമെന്റുകളുടെ പിൻഭാഗത്തെ ലീഫ്, സാക്രൂട്ടറിൻ ലിഗമെന്റുകൾ എന്നിവയാണ്.
ആഴത്തിൽ നുഴഞ്ഞുകയറുന്ന എൻഡോമെട്രിയോസിസിനെ സംബന്ധിച്ചിടത്തോളം, ടി.വി.യു.എസ്., ട്രസ്, എം.ആർ.ഐ എന്നിവയാണ് ഉയർന്ന സെൻസിറ്റിവിറ്റിയും പ്രത്യേകതയും ഉള്ള നോൺ-ഇൻവേസിവ് ഡയഗ്നോസിസ് സാങ്കേതിക വിദ്യകൾ.
ലാപ്രോസ്കോപ്പി
ലഘുചിത്രം| 67 x 40 എംഎം എൻഡോമെട്രിയോമ കാണിക്കുന്ന ട്രാൻസ്‌വാജിനൽ അൾട്രാസോണോഗ്രാഫി, അൽപ്പം ഗ്രയിനിയും പൂർണ്ണമായും അനക്കോയിക് ഉള്ളടക്കവും കൊണ്ട് മറ്റ് തരത്തിലുള്ള [[ഓവേറിയൻ സിസ്റ്റ്|അണ്ഡാശയ സിസ്റ്റുകളിൽ നിന്ന് ഇത് വേർതിരിച്ചിരിക്കുന്നു.]] പെൽവിക്/അബ്‌ഡോമിനൽ എൻഡോമെട്രിയോസിസിന്റെ വ്യാപ്തിയും തീവ്രതയും കൃത്യമായി കണ്ടുപിടിക്കാനുള്ള ഒരേയൊരു മാർഗ്ഗമാണ് ലാപ്രോസ്കോപ്പി. പൊക്കിൾ, ഹെർണിയ സഞ്ചികൾ, ഉദരഭിത്തി, ശ്വാസകോശം, വൃക്കകൾ എന്നിവ പോലുള്ള പെൽവിക് സൈറ്റുകൾക്ക് ലാപ്രോസ്കോപ്പി ബാധകമായ പരിശോധനയല്ല.
ലീഷ്യൻ ബാഹ്യമായി ദൃശ്യമാകുന്നില്ലെങ്കിൽ (ഉദാഹരണത്തിന്, യോനിയിലെ എൻഡോമെട്രിയോട്ടിക് നോഡ്യൂൾ) അല്ലെങ്കിൽ അധിക വയറുവേദനയില്ലെങ്കിൽ ലാപ്രോസ്കോപ്പി ദൃശ്യവൽക്കരണം അനുവദിക്കുന്നു. വളർച്ചകൾ (ലീഷ്യൻ) ദൃശ്യമാകുന്നില്ലെങ്കിൽ, രോഗനിർണയത്തിന് ഒരു ബയോപ്സി എടുക്കണം. രോഗനിർണ്ണയത്തിനുള്ള ശസ്ത്രക്രിയയും അതേ സമയം തന്നെ എൻഡോമെട്രിയോസിസിന്റെ ശസ്ത്രക്രിയാ ചികിത്സയും അനുവദിക്കുന്നു.
ലാപ്രോസ്‌കോപ്പിക് നടപടിക്രമത്തിനിടയിൽ, ലീഷ്യൻ ഇരുണ്ട നീല, കറുപ്പ്, ചുവപ്പ്, വെള്ള, മഞ്ഞ, തവിട്ട് അല്ലെങ്കിൽ പിഗ്മെന്റില്ലാത്തതായി കാണപ്പെടും. മുറിവുകൾ വലുപ്പത്തിൽ വ്യത്യാസപ്പെട്ടിരിക്കുന്നു. പെൽവിസിന്റെ ചുവരുകൾക്കുള്ളിൽ ചിലത് ദൃശ്യമാകണമെന്നില്ല, കാരണം വന്ധ്യതയുള്ള സ്ത്രീകളിൽ സാധാരണയായി കാണപ്പെടുന്ന പെരിറ്റോണിയം 6-13% കേസുകളിൽ ബയോപ്സിയിൽ എൻഡോമെട്രിയോസിസ് വെളിപ്പെടുത്തുന്നു. ആദ്യകാല എൻഡോമെട്രിയോസിസ് സാധാരണയായി പെൽവിക്, ഇൻട്രാ അബ്ഡൊമിനൽ അവയവങ്ങളുടെ ഉപരിതലത്തിലാണ് സംഭവിക്കുന്നത്. ആരോഗ്യ പരിരക്ഷാ ദാതാക്കൾ എൻഡോമെട്രിയോസിസിന്റെ പ്രദേശങ്ങളെ ഇംപ്ലാന്റുകൾ, മുറിവുകൾ അല്ലെങ്കിൽ നോഡ്യൂളുകൾ എന്നിങ്ങനെ വ്യത്യസ്ത പേരുകളിൽ വിളിക്കാം. അണ്ഡാശയത്തിനുള്ളിൽ എൻഡോമെട്രിയോമ അല്ലെങ്കിൽ "ചോക്കലേറ്റ് സിസ്റ്റുകൾ", "ചോക്കലേറ്റ്" എന്നിങ്ങനെ വലിയ ലീഷ്യൻ കാണപ്പെടാം. അവയിൽ കട്ടിയുള്ള തവിട്ട് കലർന്ന ദ്രാവകം അടങ്ങിയിരിക്കുന്നു, കൂടുതലും പഴയ രക്തം.
അൾട്രാസൗണ്ട്
എൻഡോമെട്രിയോമയുടെ രോഗനിർണയത്തിലും ആഴത്തിലുള്ള എൻഡോമെട്രിയോസിസ് ശസ്ത്രക്രിയക്ക് മുമ്പും യോനിയിലെ അൾട്രാസൗണ്ട് പരിശോധനയ്ക്ക് ഒരു ക്ലിനിക്കൽ മൂല്യമുണ്ട്. എൻഡോമെട്രിയോസിസിന്റെ വ്യക്തമായ ക്ലിനിക്കൽ സംശയമുള്ള വ്യക്തികളിൽ രോഗം പടരുന്നത് തിരിച്ചറിയുന്നതിന് ഇത് ബാധകമാണ്. വജൈനൽ അൾട്രാസൗണ്ട് ചെലവുകുറഞ്ഞതും എളുപ്പത്തിൽ ആക്സസ് ചെയ്യാവുന്നതും വൈരുദ്ധ്യങ്ങളില്ലാത്തതും തയ്യാറെടുപ്പ് ആവശ്യമില്ലാത്തതുമായ ഒരു നടപടിക്രമമാണ്. അൾട്രാസൗണ്ട് വിലയിരുത്തൽ പിൻഭാഗത്തെയും മുൻഭാഗത്തെയും പെൽവിക് കമ്പാർട്ടുമെന്റുകളിലേക്ക് വ്യാപിപ്പിക്കുന്നതിലൂടെ, സോണോഗ്രാഫർക്ക് എൻഡോമെട്രിയോട്ടിക് നോഡ്യൂളുകൾക്കായി തിരയാൻ കഴിയും. ആഴത്തിൽ നുഴഞ്ഞുകയറുന്ന എൻഡോമെട്രിയോസിസിന്റെ സോണോഗ്രാഫിക് കണ്ടെത്തൽ മെച്ചപ്പെടുത്തുന്നത് ഡയഗ്നോസ്റ്റിക് ലാപ്രോസ്കോപ്പികളുടെ എണ്ണം കുറയ്ക്കുക മാത്രമല്ല, മാനേജ്മെന്റിനെ നയിക്കുകയും ജീവിത നിലവാരം ഉയർത്തുകയും ചെയ്യും.
എംആർഐ
ലീഷ്യൻ കണ്ടെത്തുന്നതിനുള്ള മറ്റൊരു രീതിയാണ് എംആർഐ. എന്നിരുന്നാലും അതിന്റെ ചിലവും പരിമിതമായ ലഭ്യതയും കാരണം എംആർഐ വ്യാപകമായി ഉപയോഗിക്കപ്പെടുന്നില്ല.
മാർക്കറുകൾ
എൻഡോമെട്രിയോസിസ് മാർക്കറുകളാണ് ഗവേഷണത്തിന്റെ ഒരു മേഖല.
2010-ൽ, എൻഡോമെട്രിയോസിസിനുള്ള എല്ലാ നിർദ്ദിഷ്ട ബയോമാർക്കറുകളുടെയും കാര്യക്ഷമത വ്യക്തമല്ലായിരുന്നു, എന്നിരുന്നാലും ചിലത് പ്രതീക്ഷ നൽകുന്നതായി പറയുന്നു. കഴിഞ്ഞ 20 വർഷമായി ഉപയോഗിക്കുന്ന ഒരു ബയോ മാർക്കർ CA-125 ആണ്. എൻഡോമെട്രിയോസിസിന്റെ ലക്ഷണങ്ങളുള്ളവരിൽ ഈ ബയോ മാർക്കർ ഉണ്ടെന്ന് 2016 ലെ ഒരു അവലോകനം കണ്ടെത്തി; കൂടാതെ, അണ്ഡാശയ അർബുദം നിരസിച്ചുകഴിഞ്ഞാൽ, CA-125 പോസിറ്റീവ് ആകുന്നത് രോഗനിർണയം സ്ഥിരീകരിച്ചേക്കാം. എൻഡോമെട്രിയോസിസ് ചികിത്സയ്ക്കിടെ CA-125 ലെവലുകൾ കുറയുന്നതായി കാണപ്പെടുന്നു, പക്ഷേ ഇത് രോഗ പ്രതികരണവുമായി ഒരു ബന്ധവും കാണിച്ചിട്ടില്ല.
പ്രതിരോധം
പതിവ് വ്യായാമം, മദ്യം, കഫീൻ എന്നിവ ഒഴിവാക്കുന്നത് പോലെ, വായിലൂടെ കഴിക്കുന്ന ഗർഭനിരോധന മാർഗ്ഗങ്ങളുടെ ഉപയോഗം എൻഡോമെട്രിയോസിസ് വരാനുള്ള സാധ്യത കുറയ്ക്കുന്നതായി പരിമിതമായ തെളിവുകൾ സൂചിപ്പിക്കുന്നു.
ചികിത്സ
എൻഡോമെട്രിയോസിസിന് ചികിത്സയില്ലെങ്കിലും, വേദനയുടെ ചികിത്സയും എൻഡോമെട്രിയോസിസുമായി ബന്ധപ്പെട്ട വന്ധ്യതയുടെ ചികിത്സയും ഇതിന്റെ ഭാഗമാണ്. മിക്ക കേസുകളിലും, ആർത്തവവിരാമം (സ്വാഭാവികമോ ശസ്ത്രക്രിയയോ) പ്രക്രിയയെ കുറയ്ക്കും. ചെറുപ്പക്കാരിൽ, ചില ശസ്ത്രക്രിയാ ചികിത്സകൾ എൻഡോമെട്രിയോട്ടിക് ടിഷ്യു നീക്കം ചെയ്യാനും സാധാരണ ടിഷ്യുവിന് കേടുപാടുകൾ വരുത്താതെ അണ്ഡാശയത്തെ സംരക്ഷിക്കാനും ശ്രമിക്കുന്നു.
പൊതു വ്യക്തികൾ
താഴെപ്പറയുന്നവർ ഉൾപ്പടെ നിരവധി വ്യക്തികൾ എൻഡോമെട്രിയോസിസിന്റെ അനുഭവത്തെക്കുറിച്ച് സംസാരിച്ചിട്ടുണ്ട്:
ഉണ്ണിയാർച്ച (ചലച്ചിത്രം)
എക്സൽ പ്രൊഡക്ഷൻസിന്റെ ബാനറിൽ കുഞ്ചാക്കോ സംവിധാനം ചെയ്ത മലയാളചലച്ചിത്രമാണ് ഉണ്ണിയാർച്ച. വടക്കൻപാട്ടിലെ വീരനായികയായ ഉണ്ണിയാർച്ചയുടെ കഥയ്ക്ക് ശാരംഗപാണി ചലച്ചിത്രഭാഷ്യം നല്കി. 1961 ആഗസ്റ്റ് 24നു എക്സൽ പ്രൊഡക്ഷൻസ് ഈ ചിത്രം പ്രദർശനശാലകളിലെത്തിച്ചു.
ഗാനങ്ങൾ
ശാരംഗപാണിയും പി. ഭാസ്കരനും രചിച്ച് കെ. രാഘവൻ ഈണം പകർന്ന 23 ഗാനങ്ങളാണ് ഈ ചിത്രത്തിൽ ഉൾപ്പെടുത്തിയിരുന്നത്.
വിവാദങ്ങൾ - വിശദീകരണങ്ങൾ
അക്കാലങ്ങളിൽ ചലച്ചിത്രങ്ങളുടെ നെഗറ്റീവ് തയ്യാറാക്കുമ്പോൾ ചിത്രങ്ങൾക്കും ശബ്ദത്തിനും വ്യത്യസ്ത നെഗറ്റീവ് ആണ് ഉണ്ടാവുക. അക്കാലത്ത് ഇന്നത്തെ പോലെ ഫിലിം സൂക്ഷിക്കാനുള്ള സൌകര്യങ്ങൾ ഇല്ലാതിരുന്നതിനാൽ ഓഡിയോ നെഗറ്റീവിൽ നിന്നും വീഡിയോ നെഗറ്റീവിൽ നിന്നും ചില ഭാഗങ്ങൾ നഷ്ടപ്പെട്ടു പോയിട്ടുണ്ടാകാം. വീഡിയോ സീഡിയിലുള്ളതു ചിലമാറ്റങ്ങൾ വരുത്തി 1983ൽ സെൻസർ ചെയ്ത പതിപ്പാണ്. കെ. രാഘവന്റെ സംഗീതത്തിൽ പി.ബി. ശ്രീനിവാസൻ പാടിയ ഗാനത്തിന്റെ ഓഡിയോ നെഗറ്റീവ് നഷ്ടപ്പെട്ടു പോയിട്ടുണ്ടാകാം. ചിത്രത്തിന്റെ തുടർച്ച നിലനിർത്താൻ 1972ലിറങ്ങിയആരോമലുണ്ണിയിലെ ഗാനം സീഡിയിൽ ഉൾപ്പെടുത്തിയതാകാം. ചിത്രത്തിന്റെ (ഉണ്ണിയാർച്ച) അവസാനഭാഗത്ത് ആരോമലുണ്ണിയും കണ്ണപ്പനുണ്ണിയും ചന്തുവുമായി അങ്കം വെട്ടുന്ന വീഡിയോയും നഷ്ടപ്പെട്ടിട്ടുണ്ട്. എന്നാൽ ചന്തുവിന്റെ തല വെട്ടുന്ന ഭാഗമുള്ള വീഡിയോ ലഭ്യമായതിനാൽ അവിടെ ആരോമലുണ്ണിയിലെ പാട്ടിന്റെ അവസാന വരികൾ ചേർത്തു സീഡിയിൽ ഉൾപ്പെടുത്തിയിരിക്കുന്നു.
പുറത്തേക്കുള്ള കണ്ണികൾ
വർഗ്ഗം:കുഞ്ചാക്കോ സംവിധാനം ചെയ്ത ചലച്ചിത്രങ്ങൾ വർഗ്ഗം:1961-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ വർഗ്ഗം:ശാരംഗപാണി തിരക്കഥ എഴുതിയ ചലച്ചിത്രങ്ങൾ വർഗ്ഗം:കെ രാഘവൻ സംഗീതം പകർന്ന ചലച്ചിത്രങ്ങൾ വർഗ്ഗം:പി. ഭാസ്കരന്റെ ഗാനങ്ങൾ വർഗ്ഗം:ഭാസ്കരൻ- രാഘവൻ ഗാനങ്ങൾ വർഗ്ഗം:കുഞ്ചാക്കൊ നിർമ്മിച്ച ചലച്ചിത്രങ്ങൾ വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
നാവികസേനാദിനം (ഇന്ത്യ)
ഡിസംബർ 4 ആണ് നാവികസേനാദിനമായി ആചരിക്കുന്നത്. 1971 ലെ ബംഗ്ലദേശ് വിമോചന യുദ്ധത്തിന്റെ ഭാഗമായി പാക്കിസ്ഥാനിലെ കറാച്ചി തുറമുഖത്ത് ഇന്ത്യൻ നാവികസേന നടത്തിയ ആക്രമണത്തിൻ്റെ (ഓപ്പറേഷൻ ട്രൈഡന്റ്) ഓർമയ്ക്കായാണ് ഈ ദിവസം നാവികസേനാ ദിനമായി ആഘോഷിക്കുന്നത്. ഇന്ത്യയുടെ ആദ്യ കപ്പൽവേധ മിസൈൽ ആക്രമണമായിരുന്നു അത്.
അവലംബങ്ങൾ
വർഗ്ഗം:ഇന്ത്യൻ നാവികസേന വർഗ്ഗം:അപൂർണ്ണ ലേഖനങ്ങൾ
സത്യം ശിവം സുന്ദരം (ബോളിവുഡ് ചലച്ചിത്രം)
കഥ
ഗ്രാമത്തിലെ പുരോഹിതനായ പിതാവിനൊപ്പം രൂപ താമസിക്കുന്ന ഒരു ഗ്രാമത്തിലാണ് കഥ നടക്കുന്നത്. കുട്ടിക്കാലത്ത്, രൂപയുടെ മുഖത്തിന്റെയും കഴുത്തിന്റെയും വലതുഭാഗം ചുട്ടുതിളക്കുന്ന എണ്ണ പാത്രത്തിൽ പൊള്ളലേറ്റിരുന്നു, അവളുടെ മുഖത്തിന്റെ ഒരു ഭാഗം വികൃതമാക്കി. ഇനി മുതൽ, രൂപ അവളുടെ വലത് കവിൾ സാരിയുടെ മൂടുപടത്തിനടിയിൽ ഒളിപ്പിച്ചു. ഭയാനകമായ അപകടമുണ്ടായിട്ടും, രൂപ മതവിശ്വാസിയായി തുടരുകയും സ്തുതിഗീതങ്ങളും ഭക്തിഗാനങ്ങളും പാടി ദിവസവും ഗ്രാമത്തിലെ ക്ഷേത്രത്തിൽ പോകുകയും ചെയ്യുന്നു.
ഒരു പ്രധാന അണക്കെട്ടിന്റെ പ്രവർത്തനത്തിന് മേൽനോട്ടം വഹിക്കാൻ ഗ്രാമത്തിൽ എത്തുന്ന ഒരു ഡാഷിംഗ് എഞ്ചിനീയറാണ് രാജീവ്. വൃത്തികെട്ട എന്തിനെയും അവൻ വെറുക്കുന്നു. അവൻ രൂപയുടെ മനോഹരമായ ആലാപനം കേൾക്കുകയും അവളെ കണ്ടുമുട്ടുകയും ചെയ്യുന്നു, പക്ഷേ അവളുടെ രൂപഭേദം വരുത്തിയ വശം കാണുന്നില്ല, അവളുമായി പ്രണയത്തിലാകുന്നു. തുടർന്ന് അവളെ വിവാഹം കഴിക്കാൻ പിതാവിനോട് അനുവാദം ചോദിക്കുന്നു. രാജീവിനെ വഞ്ചിക്കാൻ രൂപ ആഗ്രഹിക്കുന്നില്ല, കാരണം അവൾ അവനെ അഗാധമായി സ്നേഹിക്കുന്നു, വിവാഹാലോചന നിരസിക്കാൻ ആദ്യം അവന്റെ പിതാവിനോട് അഭ്യർത്ഥിക്കുന്നു.
എന്നാൽ ഗ്രാമത്തിൽ നിന്നുള്ള എല്ലാവരും അവളുടെ മനസ്സ് മാറ്റാൻ അഭ്യർത്ഥിക്കുന്നു, അതുവഴി രാജീവ് അവളെ യഥാർത്ഥമായി സ്നേഹിക്കുന്നുവെന്ന് അവകാശപ്പെട്ടതിനാൽ അവളുടെ വ്യവസ്ഥയിൽ അവളെ സ്വീകരിക്കാമെന്ന് കരുതി അവൾ അവനെ വിവാഹം കഴിക്കാൻ സമ്മതിച്ചു. വിവാഹത്തിന് ശേഷം, രാജീവ് സത്യം കണ്ടെത്തുകയും താൻ വഞ്ചിക്കപ്പെട്ടുവെന്നും മറ്റൊരാളെ വിവാഹം കഴിക്കാൻ നിർബന്ധിതനായെന്നും കരുതുന്നു, ആ സമയത്ത് അയാൾ രൂപയെ നിരസിക്കുകയും അവളെ വീട്ടിൽ നിന്ന് പുറത്താക്കുകയും ചെയ്യുന്നു. രാജീവ് വിവാഹ രാത്രിയിൽ മറ്റൊരു രൂപയെ തേടി ഗ്രാമത്തിൽ കറങ്ങുന്നു, അതേ പേരിൽ മറ്റൊരു പെൺകുട്ടി തനിക്കായി കാത്തിരിക്കുന്നു.
മറുവശത്ത്, അവരുടെ വിവാഹ രാത്രിയിൽ രാജീവ് നിരസിച്ചതിനെത്തുടർന്ന്, രൂപ ആത്മഹത്യ ചെയ്യാൻ തീരുമാനിച്ചു, എന്നാൽ താൻ പ്രണയിക്കുന്ന പെൺകുട്ടിയെ കണ്ടെത്തി, തന്റെ ഭാര്യയെയല്ലെന്ന് കരുതിയപ്പോൾ രാജീവ് രക്ഷപ്പെടുത്തി. രക്ഷപ്പെടുത്തിയ ശേഷം, രൂപ രാത്രിയിൽ അവനെ കാണാൻ തീരുമാനിക്കുന്നു, അവളുടെ മുഖത്തിന്റെ പാടുകൾ മറയ്ക്കാൻ ഒരു മൂടുപടം ഉപയോഗിച്ച്. ഇരുവരും ഒരേ സ്ത്രീയാണെന്നറിയാതെ ഭാര്യയെ അവഗണിച്ചും രാത്രികൾ യജമാനത്തിയെ സ്നേഹിച്ചും രാജീവ് പകലുകൾ ചെലവഴിക്കുന്നു.
അവരുടെ ഒരു രാത്രിയിൽ അവർ പ്രണയത്തിലാവുകയും രൂപ ഗർഭിണിയാവുകയും ചെയ്യുന്നു. തന്റെ ഭാര്യ ഗർഭിണിയാണെന്നറിഞ്ഞ രാജീവ് അവളെ അവിശ്വസ്തത ആരോപിച്ച് തന്റെ "യജമാനത്തി"യും ഭാര്യയും ഒരുപോലെയാണെന്ന് വിശ്വസിക്കാൻ വിസമ്മതിക്കുന്നു. അവൻ അവളെ പരസ്യമായി അപമാനിക്കുകയും അവളുടെ വീട്ടിലേക്ക് തിരിച്ചയക്കുകയും ചെയ്യുന്നു. അത് കണ്ട രൂപയുടെ അച്ഛൻ വേദന കൊണ്ട് മരിക്കുന്നു. രാജീവിന്റെ യജമാനത്തിയായി താൻ ഒരിക്കലും മടങ്ങിവരില്ലെന്ന് രൂപ പ്രതിജ്ഞ ചെയ്യുന്നു.
അവലംബം
വർഗ്ഗം:1978-ൽ പുറത്തിറങ്ങിയ ഹിന്ദി ചലച്ചിത്രങ്ങൾ
ബട്ടർഫ്ലൈ (ചലച്ചിത്രം)
2000ൽ പുറത്തിറങ്ങിയ പരിസ്ഥിതി സംബന്ധമായ ഡോക്യുമെന്ററിയാണ് ബട്ടർഫ്ലൈ. ഡോഗ് വോളൻസ് സംവിധാനം ചെയ്ത ഈ ഡോക്യുമെന്ററി ജൂലിയ ബട്ടർഫ്ലൈ ഹില്ലിനെ കുറിച്ചുള്ളതാണ്. ലൂണ എന്ന റെഡ്‌വുഡ് വൃക്ഷത്തെ സംരക്ഷിക്കാനായി ജൂലിയ നടത്തിയ പരിശ്രമങ്ങളാണ് ചിത്രത്തിന്റെ ഉള്ളടക്കം.
സംഗ്രഹം
1500 വർഷം പ്രായമുള്ള, 55 മീറ്റർ ഉയരമുള്ള ലൂണ എന്ന റെഡ്‌വുഡ് മരത്തിനു മുകളിൽ മരം മുറിക്കുന്നതിൽ നിന്നും അതിനെ രക്ഷിക്കാനായി ജൂലിയ നടത്തിയ പരിശ്രമങ്ങളെക്കുറിച്ചാണ് ഈ ഡോക്യുമെന്ററി. ഈ ഡോക്യുമെന്ററിയിൽ ജൂലിയ തന്നെയാണ് സ്വന്തം വേഷം അഭിനയിച്ചിരിക്കുന്നത്.
പുറം കണ്ണികൾ
വർഗ്ഗം:2000-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ഇംഗ്ലീഷ് ചലച്ചിത്രങ്ങൾ
ദൽജിത് സിംഗ്
ഒരു ഇന്ത്യൻ നേത്രരോഗവിദഗ്ദ്ധനായിരുന്നു ദൽജിത് സിംഗ് (11 ഒക്ടോബർ 1934 - 27 ഡിസംബർ 2017). ഇന്ത്യൻ പ്രസിഡന്റായ ഗിയാനി സെയിൽ സിങ്ങിന്റെ ഓണററി സർജനായിരുന്നു അദ്ദേഹം.
ആദ്യകാല ജീവിതവും വിദ്യാഭ്യാസവും
സിഖ് സാഹിത്യത്തിലെ സിഖ് അക്കാദമിക് സാഹിബ് സിങ്ങിന്റെ മകനായി 1934 ഒക്ടോബർ 11 ന് ദൽജിത് സിംഗ് ജനിച്ചു. ദൽജിത്തിനെ ഖൽസ സ്കൂളിൽ ചേർത്തു. ഒരു മെഡിക്കൽ ഡോക്ടറായിരുന്ന ഒരു കുടുംബാംഗത്തിന്റെ പ്രോത്സാഹനത്തിനുശേഷം, അദ്ദേഹവും ഒരു ഡോക്ടറാകാൻ പഠിക്കാൻ തുടങ്ങി. ഖൽസ കോളേജിൽ പ്രീ മെഡിക്കൽ ആയിരുന്നു. 1956 ൽ അമൃത്സറിലെ ഗവൺമെന്റ് മെഡിക്കൽ കോളേജിൽ നിന്ന് എംബിബിഎസിൽ ബിരുദം നേടി. വൈദ്യശാസ്ത്രത്തിലും ശസ്ത്രക്രിയയിലും ബിരുദം നേടിയ ശേഷം നേത്രരോഗത്തിൽ "ഹൗസ് ജോബ്" ചെയ്യുകയും നേത്ര ഡിപ്ലോമ (DOMS) നേടുകയും ചെയ്തു. രണ്ടുവർഷം ജോലി ചെയ്തശേഷം 1963 ൽ നേത്രരോഗത്തിൽ ബിരുദാനന്തര ബിരുദം നേടി. ഒടുവിൽ ഡോക്ടർ ഓഫ് സയൻസ് (ഡിഎസ്‌സി) യോഗ്യത നേടി.
കരിയർ
രണ്ടുവർഷത്തിലേറെ ഡോ. സിംഗ് ഗ്രാമീണ ഉൾപ്രദേശത്ത് ജനറൽ പ്രാക്ടീഷണറായി പ്രവർത്തിക്കുകയും നേത്ര ശസ്ത്രക്രിയ നടത്തുകയും ചെയ്തു. ബിരുദാനന്തര ബിരുദം നേടിയ ശേഷം സിംഗ് 1964 മെയ് മാസത്തിൽ നേത്രശാസ്ത്രത്തിൽ സീനിയർ ലക്ചററായി അമൃത്സറിലേക്ക് മടങ്ങി. പിന്നീട് അഞ്ചുവർഷം പട്യാലയിലെ സർക്കാർ മെഡിക്കൽ കോളേജിലേക്ക് മാറ്റി.
1976 മുതൽ ലെൻസ് ഇംപ്ലാന്റുകളിലും ഗ്ലോക്കോമ, തിമിര ശസ്ത്രക്രിയകൾക്കായുള്ള ഫ്യൂഗോ ടെക്നിക് "പ്ലാസ്മ സ്കാൽപെൽ" എന്നിവയിലും അദ്ദേഹം പയനിയറിംഗ് ജോലികൾ ചെയ്തു. ഗ്ലോക്കോമയുടെയും തിമിരത്തിന്റെയും ശസ്ത്രക്രിയയ്ക്കു വേണ്ടി "പ്ലാസ്മ സ്കാൾപ്പൽ" ട്രാൻസ്-സിലിയറി ഫിൽ‌ട്രേഷൻ (2001 ൽ കണ്ടുപിടിച്ചത്), പ്രീ-ടെനോൺ ടാൻജൻഷ്യൽ മൈക്രോ ട്രാക്ക് ഫിൽ‌ട്രേഷൻ എന്നിവ അദ്ദേഹം കണ്ടുപിടിച്ചതാണ്. കണ്ണിലെ ലിംഫറ്റിക്സ് കണ്ടെത്തിയയാളായിരുന്നു അദ്ദേഹം.
നേത്രരോഗത്തെക്കുറിച്ച് ഒരു ഡസനിലധികം പുസ്തകങ്ങളും പതിറ്റാണ്ടുകൾക്ക് മുമ്പ് പഞ്ചാബിയിൽ നരോയ് അഖ് (ഹെൽത്തി ഐ) എന്ന സാങ്കേതികേതര പുസ്തകവും അദ്ദേഹം എഴുതി.
മറ്റ്നേട്ടങ്ങൾ
2014 ലെ ലോക്‌സഭാ തെരഞ്ഞെടുപ്പിൽ അമൃത്സറിൽ നിന്ന് ആം ആദ്മി പാർട്ടി സ്ഥാനാർത്ഥിയായി മൽസരിച്ചെങ്കിലും വിജയിച്ചില്ല.  ആം ആദ്മി പാർട്ടിയുമായി പിരിഞ്ഞതിന് ശേഷം അദ്ദേഹം പിന്നീട് കോൺഗ്രസിൽ ചേർന്നു.
കവി കൂടിയായ അദ്ദേഹം കവിതയുടെ മൂന്ന് വാല്യങ്ങൾ എഴുതി: ഉറുദു, ഇംഗ്ലീഷ്, ഹിന്ദി ഭാഷകളിലേക്ക് വിവർത്തനം ചെയ്ത ധർതി തിർഹായ്, സിദ്ധ്രെ ബോൾ, ബാബ്രെ ബോൾ. ദേശീയവും അന്തർ‌ദ്ദേശീയവുമായ പ്രശ്നങ്ങളെക്കുറിച്ച് ഗ്രാമീണ ജനതയെ ബോധവത്കരിക്കുന്നതിന് സച്ച് ഡി ഭാൽ വിച് (സത്യാന്വേഷണം) ഡൂജ പാസ (മറുവശത്ത്), ബാഡി ഡി ജാർ (തിന്മയുടെ മൂലം) എന്നീ മൂന്ന് ലേഖനങ്ങളും അദ്ദേഹം എഴുതി. തെറ്റായ വിവരങ്ങൾ പ്രചരിപ്പിക്കുന്നതിൽ സമൂഹമാധ്യമങ്ങൾ. ആയിരക്കണക്കിന് യുവമനസ്സുകളെ അവർ അവതരിപ്പിച്ച ആശയങ്ങളെ വെല്ലുവിളിക്കാനും സത്യം അന്വേഷിക്കാൻ അധികദൂരം പോകാനും അദ്ദേഹം പ്രേരിപ്പിച്ചു.
സ്വകാര്യ ജീവിതം
സിംഗ് 1957 ൽ സ്വരൻ കൗറിനെ വിവാഹം കഴിച്ചു, കൗർ 2007 ൽ മരിണമടഞ്ഞു. അദ്ദേഹത്തിന്റെ രണ്ട് ആൺമക്കളും അവരുടെ ഭാര്യമാരും കണ്ണ് ഡോക്ടർമാരാണ്.
വിട്ടുമാറാത്ത അസുഖത്തെ തുടർന്ന് ഒരു മാസത്തോളം കിടപ്പിലായ സിംഗ് 2017 ഡിസംബർ 27 ന് 83 ആം വയസ്സിൽ അന്തരിച്ചു.
അവലംബം
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:2017-ൽ മരിച്ചവർ വർഗ്ഗം:1934-ൽ ജനിച്ചവർ
ചെല്യാബിൻസ് ഉൽക്ക
2013 ഫെബ്രുവരി 15ന് റഷ്യയിലെ ചെല്യബിൻസ്കിൽ പതിച്ച കൂറ്റൻ ഉൽക്കയാണ് ചെല്യാബിൻസ് ഉൽക്ക എന്നറിയപ്പെടുന്നത്. സംഭവത്തിൽ 1500ലധികം പേർക്ക് പോള്ളലെൽക്കുകയും നിരവധി കെട്ടിടങ്ങൾക്ക് കേടുപാട് പറ്റുകയും ചെയ്യുകയുണ്ടായി. ഉൽക്ക അന്തരീക്ഷത്തിൽ വെച്ച് പൊട്ടിത്തെറിച്ചത് അപകടം കുറക്കുന്നതിനിടയാക്കി.
അവലംബം
വർഗ്ഗം:ഉൽക്കകൾ
മാർഗരിറ്റ വിത് എ സ്ട്രോ
2014 -ൽ ഷൊണാലി ബോസ് സംവിധാനം ചെയ്ത ഒരു സിനിമയാണ് മാർഗരിറ്റ വിത് എ സ്ട്രോ (Margarita with a Straw‌). (ചൂനെ ചാലി അസ്മാൻ (Choone Chali Aasman) എന്നാണ് ഈ ചലച്ചിത്രം ഇന്ത്യയിൽ അറിയപ്പെടുന്നത്) ഇതിൽ കൽക്കി കൊച്ചിലിൻ അഭിനയിച്ചിട്ടുണ്ട്. മസ്തിഷ്കത്തിൽ തളർവാതം ബാധിച്ച ഒരു യുവതിയുടെ വേഷത്തിലാണ് കൽക്കി വേഷമിടുന്നത്. ജീവിതത്തിലെ സാധാരണ കാര്യങ്ങളുമായി പൊരുത്തപ്പെടാൻ അവൾ ശ്രമിക്കുന്ന കഥയാണ് സിനിമയുടെ ഇതിവൃത്തം ഈ സിനിമ 2013 ലെ "വർക്ക് ഇൻ പ്രോഗ്രസ്സ് ലാബ് ഓഫ്  ഫിലിം ബസാർ" എന്ന പ്രോജക്ടിലേക്ക്  തിരഞ്ഞെടുക്കപ്പെട്ട അഞ്ചു സിനിമകളിൽ ഒന്നാണ്. സെപ്റ്റംബർ 8 -നു സമകാലിക ലോകസിനിമ പരിപാടിയുടെ ഭാഗമായി "2014 ടോരോന്റോ ഇന്റർനാഷണൽ ഫിലിം ഫെസ്റിവൽ" പ്രദർശിക്കപ്പെട്ടതോടെ ഈ സിനിമ ലോക ശ്രദ്ധ പിടിച്ചുപറ്റി. പിന്നീടു ഈ സിനിമ ടില്ലിൻ ബ്ലാക്ക്‌ നൈറ്റ്സ് ഫിലിം ഫെസ്റിവൽ (TBNFF), ലണ്ടൻ ബി.എഫ് .ഐ ഫിലിം ഫെസ്റിവൽ, ബുസാൻ ഇന്റർനാഷണൽ ഫിലിം ഫെസ്റിവൽ (BIFF), സന്റ ബാർബറ ഇന്റർനാഷണൽ ഫിലിം ഫെസ്റിവൽ (SBIFF) എന്നിവിടങ്ങളിൽ പ്രദർശിപ്പിക്കപ്പെട്ടു   ഇന്ത്യയിൽ 2015 ഏപ്രിൽ 17 -നു ആണ്  പ്രദർശിപ്പിക്കപ്പെട്ടത്.
അവലംബം
വർഗ്ഗം:2014-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ഹിന്ദി ചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:എഷ്യൻ അവാർഡ്
രാഷ്ട്രം
ഒരു രാഷ്ട്രീയ വ്യവസ്ഥയ്ക്കു (ഭരണകൂടം) കീഴിൽ ജീവിക്കുന്ന സംഘടിതമായ ഒരു സമൂഹത്തെയാണ് രാഷ്ട്രം (state) എന്നു വിവക്ഷിക്കുന്നത്. രാഷ്ട്രം എന്ന് വച്ചാൽ ഒരു ഭരണകൂടത്തിന് കീഴിൽ ഉള്ള പ്രദേശം മാത്രം അല്ല, വംശം, മതം, ഭാഷ എന്നിവയിൽ അധിഷ്ടിതമായ ഒരു ഏകതാബോധം (എത്നിക് നാഷണലിസം) ആകാം. അല്ലെങ്കിൽ പൊതുവായ സാമൂഹിക, രാഷ്ട്രീയ ലക്ഷ്യങ്ങൾ ഉള്ള ഒരു ദേശീയതാ സങ്കല്പം ആകാം. . രാഷ്ട്രങ്ങൾ പരമാധികാരമുള്ളവയോ ഇല്ലാത്തവയോ ആകാം. ഒരു ഫെഡറൽ കൂട്ടായ്മയ്ക്കു കീഴിലുള്ള സംസ്ഥാനങ്ങളെയും സ്റ്റേറ്റ് എന്ന് വിവക്ഷിക്കാറുണ്ട്. ചില രാഷ്ട്രങ്ങൾ വിദേശാധിപത്യത്തിനോ മേധാവിത്വത്തിനോ കീഴിലായതു കൊണ്ട് പരമാധികാരമുണ്ടാവില്ല. മതസ്ഥാപനങ്ങളിൽ നിന്നുള്ള വ്യത്യാസം വ്യക്തമാക്കുന്നതിനായി രാജ്യത്തെ മതേതര സ്ഥാപനങ്ങളെയും ചിലപ്പോൾ സ്റ്റേറ്റ് എന്ന് വിവക്ഷിക്കാറുണ്ട്.
അലക്സാണ്ട്ര ഡഡ്ഡാറിയോ
അലക്സാണ്ട്ര അന്ന ഡഡ്ഡാറിയോ (ജനനം: മാർച്ച് 16, 1986) ഒരു അമേരിക്കൻ നടിയാണ്. പെർസി ജാക്സൺ സിനിമാ പരമ്പരയിലെ (2010 - 2013) അന്നാബെത് ചെയ്സ് എന്ന കഥാപാത്രത്തെ അവതരിപ്പിച്ചതിലൂടെ അവർക്ക് അഭിനയരംഗത്ത് ഒരു വഴിത്തിരിവ് ലഭിച്ചു. അതിനുശേഷം അവർ ഹാൾ പാസ് (2011), ടെക്സസ് ചെയിൻസോ 3D (2013) എന്ന ചിത്രത്തിൽ ഹീതർ മില്ലർ, സാൻ ആൻഡ്രിയാസ് (2015) എന്ന ചിത്രത്തിൽ ബ്ലെയ്ക്ക് ഗെയിൻസ്, ബേവാച്ച് (2017) എന്ന ചിത്രത്തിൽ സമ്മർ ക്വിൻ, വീ സമ്മൺ ദി ഡാർക്ക്നസ് (2019) എന്ന ചിത്രത്തിൽ അലക്സിസ് ബട്ട്‌ലർ എന്നീ വേഷങ്ങളിൽ അഭിനയിച്ചു. വൈറ്റ് കോളർ, ഇറ്റ്സ് ഓൾവേസ് സണ്ണി ഇൻ ഫിലാഡൽഫിയ, ട്രൂ ഡിറ്റക്ടീവ്, ന്യൂ ഗേൾ, അമേരിക്കൻ ഹൊറർ സ്റ്റോറി: ഹോട്ടൽ തുടങ്ങിയ ടെലിവിഷൻ പരമ്പരകളിലും അവർ അതിഥി താരമായി വേഷമിട്ടു. 2021-ൽ, HBO പരമ്പരയായ ദി വൈറ്റ് ലോട്ടസിന്റെ ആദ്യ സീസണിൽ അഭിനയിച്ചതോടെ, വ്യാപകമായ നിരൂപക പ്രശംസയും 2022-ൽ ഒരു ലിമിറ്റഡ് അല്ലെങ്കിൽ ആന്തോളജി പരമ്പര അല്ലെങ്കിൽ സിനിമയിലെ മികച്ച സഹനടിക്കുള്ള എമ്മി പുരസ്കാര നാമനിർദ്ദേശവും ലഭിച്ചു. 2023-ൽ സാഹിത്യകാരിയായ ആൻ റൈസ് എഴുതിയ നോവലുകളുടെ ഒരു പരമ്പരയെ അടിസ്ഥാനമാക്കിയുള്ള മേഫെയർ വിച്ചസ് എന്ന എഎംസി ഷോയിൽ ഡോ. റോവൻ ഫീൽഡിംഗിന്റെ പ്രധാന വേഷം അവർ അവതരിപ്പിക്കാൻ തുടങ്ങി.
അവലംബം
വർഗ്ഗം:1986-ൽ ജനിച്ചവർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:അമേരിക്കൻ ടെലിവിഷൻ നടിമാർ
സിൽവർ അയഡൈഡ്
Agl എന്ന സൂത്രവാക്യത്തോടുകൂടിയ ഒരു അജൈവ സംയുക്തമാണ് സിൽവർ അയഡൈഡ് (Silver iodide). തിളക്കമുള്ള മഞ്ഞനിറത്തിലുള്ള ഖരപാർത്ഥമാണിത്. പക്ഷേ ഇവയുടെ സാമ്പിളുകളിൽ എല്ലായ്പ്പോഴും ചാരനിറം നൽകുന്ന വെള്ളിയുടെ മാലിന്യങ്ങൾ അടങ്ങിയിരിക്കുന്നു. വളരെ ഫോട്ടോസെൻസിറ്റീവ് ആയതിനാൽ രാസമാറ്റം നടന്ന് വെള്ളി മലിനീകരണം ഉണ്ടായി നിറമാറ്റമുണ്ടാകുന്നു. ഈ സ്വഭാവം വെള്ളി അടിസ്ഥാനമാക്കിയുള്ള ഫോട്ടോഗ്രാഫിയിൽ ഉപയോഗപ്പെടുത്തുന്നു. സിൽവർ അയഡൈഡ് ആന്റിസെപ്റ്റിക്, ക്ലൗഡ് സീഡിങ് എന്നിവയിലും ഉപയോഗിക്കുന്നു.
ഘടന
സിൽവർ അയഡൈഡിന്റെ ഘടന, അത് സ്വീകരിച്ച താപനിലയെ ആശ്രയിച്ചിരിക്കുന്നു:
ഇടത്ത്‌|ലഘുചിത്രം|240x240ബിന്ദു| ഈ ധാതു സാമ്പിളിലെ സ്വർണ്ണ-മഞ്ഞ പരലുകൾ സ്വാഭാവികമായും β- AgI രൂപത്തിലുള്ള അയോഡാർഗൈറൈറ്റ് ആണ്.
തയ്യാറാക്കലും ഗുണങ്ങളും
ഒരു അയോഡിൻ ലായനി (ഉദാ. പൊട്ടാസ്യം അയഡിഡ് ) വെള്ളി അയോണുകളുമായി (ഉദാ. സിൽവർ നൈട്രേറ്റ് ) പ്രവർത്തിപ്പിച്ചാണ് സിൽവർ അയഡൈഡ് തയ്യാറാക്കുന്നത്. മഞ്ഞകലർന്ന ഒരു ഖരപദാർത്ഥം ദ്രുതഗതിയിൽ ഉണ്ടാവുന്നു.
അവലംബം
വർഗ്ഗം:അണുനാശിനികൾ വർഗ്ഗം:ഫോട്ടോഗ്രാഫിക് രാസവസ്തുക്കൾ വർഗ്ഗം:അയഡിൻ സംയുക്തങ്ങൾ
ഹോങ്കോങ്ങ് ഡോളർ
ഹോങ്കോങ്ങ് ഡോളർ ( അടയാളം : HK $; കോഡ് : HKD) ഹോങ്കോങ്ങിന്റെ ഔദ്യോഗിക കറൻസി ആണ്. ഇത് 100 സെന്റായി വിഭജിച്ചിരിക്കുന്നു. ഹോങ്കോംഗ് മോണിറ്ററി അതോറിറ്റി എന്ന സർക്കാർ കറൻസി ബോർഡും ഹോങ്കോങ് സെൻട്രൽ ബാങ്കും ആണ് ഹോങ്കോംഗ് ഡോളർ നിയന്ത്രിക്കുന്നത്.
ഹോങ്കോംഗ് മോണിറ്ററി അതോറിറ്റിയുടെ ലൈസൻസിന് കീഴിൽ, മൂന്ന് വാണിജ്യ ബാങ്കുകൾക്ക് ഹോങ്കോങ്ങിലെ പൊതുചംക്രമണത്തിനായി സ്വന്തം നോട്ടുകൾ നൽകാൻ ലൈസൻസ് ഉണ്ട്. വാണിജ്യ ബാങ്കുകളായ എച്ച്എസ്ബിസി, ബാങ്ക് ഓഫ് ചൈന, സ്റ്റാൻഡേർഡ് ചാർട്ടേഡ് എന്നിവ എച്ച്കെ $ 20, എച്ച്കെ $ 50, എച്ച്കെ $ 100, എച്ച്കെ $ 500, എച്ച്കെ $ 1000 എന്നീ മൂല്യങ്ങളിലുള്ള സ്വന്തം നോട്ടുകൾ രൂപകൽപ്പന ചെയ്തു വിതരണം ചെയ്യുന്നു. ഒരു ബാങ്കിന്റെ എല്ലാ ഡിസൈനുകളും പരസ്പരം സമാനമാണ്.
എന്നിരുന്നാലും, എച്ച്കെ $ 10 നോട്ടും എല്ലാ നാണയങ്ങളും ഹോങ്കോംഗ് സർക്കാർ തന്നെയാണ് പുറത്തിറക്കുന്നത്.
2019 ഏപ്രിലിൽ ഉള്ള കണക്കനുസരിച്ച്, ലോകത്ത് ഏറ്റവുമധികം വ്യാപാരം നടക്കുന്ന ഒമ്പതാമത്തെ കറൻസിയാണ് ഹോങ്കോംഗ് ഡോളർ. ഹോങ്കോങ്ങിലെ ഉപയോഗത്തിനു പുറമേ, അയൽരാജ്യമായ മക്കാവിലും ഹോങ്കോംഗ് ഡോളർ ഉപയോഗിക്കുന്നു, അവിടെ ഹോങ്കോംഗ് ഡോളർ മക്കാനീസ് പാറ്റാക്കയ്‌ക്കൊപ്പം പ്രചരിക്കുന്നു.
അവലംബം
വർഗ്ഗം:Articles containing explicitly cited English-language text വർഗ്ഗം:ഹോങ്കോങ് വർഗ്ഗം:ഏഷ്യയിലെ നാണയങ്ങൾ വർഗ്ഗം:പ്രചാരത്തിലുള്ള കറൻസികൾ
ദ ലിറ്റിൽ ഗേൾ വിത് ദ ബ്ലൂ റിബൺ
ഫ്രഞ്ച് ഇംപ്രഷനിസ്റ്റ് ആർട്ടിസ്റ്റ് പിയറി-ഓഗസ്‌റ്റെ റെനോയിർ വരച്ച ഒരു ഓയിൽ പെയിന്റിംഗാണ് പോർട്രെയ്റ്റ് ഓഫ് ഐറീൻ കാഹെൻ ഡി ആൻവേഴ്‌സ്, അല്ലെങ്കിൽ ദി ലിറ്റിൽ ഗേൾ വിത്ത് ദി ബ്ലൂ റിബൺ (ഫ്രഞ്ച്: ലാ പെറ്റൈറ്റ് ഫില്ലെ ഓ റൂബൻ ബ്ലൂ) അല്ലെങ്കിൽ ലിറ്റിൽ ഐറീൻ (ഫ്രഞ്ച്: ലാ പെറ്റൈറ്റ് ഐറീൻ).
1880-ൽ സമ്പന്നനായ ഫ്രഞ്ച് ജൂത ബാങ്കർ ലൂയിസ് കാഹെൻ ഡി ആൻവേഴ്‌സ് കമ്മീഷൻ ചെയ്‌ത ഈ പെയിന്റിംഗ് തന്റെ മകൾ ഐറിൻ കാഹെൻ ഡി ആൻവേഴ്‌സിനെ 8 വയസ്സുള്ളപ്പോൾ ചിത്രീകരിക്കുന്നു. രണ്ടാം ലോകമഹായുദ്ധസമയത്ത്, യൂറോപ്യൻ രാജ്യങ്ങൾ സംഘടിതമായി കൊള്ളയടിച്ചപ്പോൾ നാസികൾ ഈ പെയിന്റിംഗ് മോഷ്ടിച്ചു. 1946-ൽ അത് വീണ്ടും പ്രത്യക്ഷപ്പെടുകയും "ജർമ്മനിയിൽ കണ്ടെത്തിയ ഫ്രഞ്ച് മാസ്റ്റർപീസുകളിൽ" ഒന്നായി പാരീസിൽ പ്രദർശിപ്പിക്കുകയും ചെയ്തു. 2014-ൽ, സ്മാരകങ്ങൾ, ഫൈൻ ആർട്ട്സ്, ആർക്കൈവ്സ് പ്രോഗ്രാം എന്നിവയിൽ സംരക്ഷിച്ച കലാരൂപങ്ങളിൽ ഒന്നായി ദി മോനുമെന്റ്സ് മെൻ എന്ന സിനിമയിൽ ഈ ചിത്രം പ്രത്യക്ഷപ്പെട്ടു.
ചരിത്രം
1870-80 കളിൽ, പാരീസിലെ ജൂത സമൂഹത്തിലെ കുടുംബങ്ങൾക്കായി റെനോയർ പലപ്പോഴും ഛായാചിത്രങ്ങൾ വരച്ചു. ഗസറ്റ് ഡെസ് ബ്യൂക്‌സ്-ആർട്‌സിന്റെ ഉടമസ്ഥനായ കളക്ടർ ചാൾസ് എഫ്രൂസി വഴി റെനോയർ ലൂയിസ് കാഹൻ ഡി ആൻവേഴ്സിനെ കണ്ടുമുട്ടി. പാരീസിലെ ഏറ്റവും സമ്പന്നമായ ജൂത ബാങ്കിംഗ് കുടുംബങ്ങളിലൊന്നായിരുന്നു കാഹെൻ ഡി ആൻവേഴ്സ് കുടുംബം. 1880-ൽ, ലൂയിസ് കാഹൻ ഡി ആൻവേഴ്സ് തന്റെ മൂന്ന് പെൺമക്കളുടെ രണ്ട് ഛായാചിത്രങ്ങൾ കമ്മീഷൻ ചെയ്തു. അവരിൽ മൂത്തവൾ ഐറിൻ ആയിരുന്നു. ഇളയ പെൺമക്കളായ ആലീസും എലിസബത്തും പിന്നീട് റിനോയർ വരച്ച ചിത്രത്തിന് വിഷയമായി ഇപ്പോൾ ഈ ചിത്രം പിങ്ക് ആൻഡ് ബ്ലൂ എന്ന് അറിയപ്പെടുന്നു.
ലിറ്റിൽ ഐറിൻ എന്നും അറിയപ്പെടുന്ന ഐറിൻ കാഹെൻ ഡി ആൻവേഴ്സിന്റെ ഛായാചിത്രം ഇന്ന് റിനോയറിന്റെ മാസ്റ്റർപീസുകളിലൊന്നായി കണക്കാക്കപ്പെടുന്നു. ആ സമയത്ത്, ഒരു അജ്ഞാതമായ കാരണത്താൽ, ലൂയിസ് പെയിന്റിംഗിൽ അതൃപ്തനായിരുന്നു. അദ്ദേഹം അത് സേവകരുടെ ക്വാർട്ടേഴ്സിൽ തൂക്കിയിടുകയും റിനോയറിന് 1500 ഫ്രാങ്ക് നൽകുകയും ചെയ്തു.
അവലംബം
വർഗ്ഗം:കുട്ടികളുടെ ചിത്രങ്ങൾ
ബേലാ ഷിൻഡേ
ഭാരതീയ ചലച്ചിത്രപിന്നണിഗായികയാണ് ബേലാ ഷിൻഡേ(बेला शेंडे). 2013-ലെ ദേശീയ ചലച്ചിത്രപുരസ്കാരം 2013 തുഹ്യാ ധർമ് കോൺചാ(तुह्या धर्म कोणचा) എന്ന മറാത്തി ചലച്ചിത്രത്തിലെ കുർകുര എന്ന ഗാനത്തിന് ലഭിക്കുകയുണ്ടായി. ഹിന്ദി, ഉറുദു, മറാത്തി, തമിഴ് എന്നീ ഭാഷകളിൽ ഗാനങ്ങൾ ആലപിച്ചിട്ടുണ്ട്.
അവലംബം
വർഗ്ഗം:മികച്ച ഗായികയ്ക്കുള്ള ദേശീയ ചലച്ചിത്രപുരസ്കാരം ലഭിച്ചവർ
ക്രൂപ്പ് കുടുംബം
ജർമ്മൻ-പ്രഷ്യൻ പ്രദേശത്തെ റൂർ കേന്ദ്രമാക്കി വളർന്നുവന്നിരുന്ന ഇരുമ്പ്-ഉരുക്ക് വ്യവസായകുടുംബമാണ് ക്രുപ്പ് കുടുംബം.ആയുധ നിർമ്മാണവും,വെടിക്കോപ്പുകളും ഈ കുടുംബത്തിന്റെ വ്യവസായത്തിൽപ്പെട്ടിരുന്നു. ഏകദേശം 400 വർഷത്തെ പാരമ്പര്യമാണ് യൂറോപ്പിലെ ഈ വ്യവസായകുടുബത്തിനുണ്ടായിരുന്നത്. ബാൾക്കൻ യുദ്ധം, ഒന്നാം ലോക മഹായുദ്ധം,രണ്ടാം ലോക മഹായുദ്ധങ്ങളിൽ ക്രൂപ്പ് വ്യവസായ ഗ്രൂപ്പ് നിർമ്മിച്ച വെടിക്കോപ്പുകളാണ് വ്യാപകമായി ഉപയോഗിച്ചിരുന്നത്. ഫ്രാൻസ്- പ്രഷ്യൻ യുദ്ധത്തിലും ഈ സ്ഥാപനം നിർമ്മിച്ച ആയുധങ്ങൾ നിർണ്ണായക സ്വാധീനം വഹിയ്ക്കുകയുണ്ടായി. വെനസ്വേല പ്രതിസന്ധി യ്ക്കു പിന്നിൽ ഈ ഗ്രൂപ്പുമായുള്ള സാമ്പത്തിക ഇടപാടുകളായിരുന്നു.
ഡീസൽ എഞ്ചിൻ
1893 ൽഡീസൽ യന്ത്രത്തിന്റെ രൂപകല്പനയും പേറ്റന്റും സംബന്ധിച്ച്   റുഡോൾഫ് ഡീസൽ  ഈ വ്യവസായസ്ഥാപനവുമായി ബന്ധപ്പെട്ടിരുന്നു. ഇപ്പോൾ വ്യവസായ ഗ്രൂപ്പ് തിസ്സൻ ക്രൂപ്പ് ഏ.ജി എന്ന് 1999 മുതൽ അറിയപ്പെടുന്നു.
പുറംകണ്ണികൾ
വർഗ്ഗം:വ്യവസായസ്ഥാപനങ്ങൾ
ഇന്ത്യൻ സൂപ്പർ ലീഗ് 2015
അവലംബം
വർഗ്ഗം:ഇന്ത്യൻ സൂപ്പർ ലീഗ്
സ്നാപ്ഡീൽ
സ്‌നാപ്ഡീലിലെ വിൽപ്പനക്കാർ, നഗരങ്ങളിലെ പ്രാദേശിക വിപണികളിൽ കാണുന്നതിന് സമാനമായി പണത്തിന് മൂല്യമുള്ളതും നല്ല നിലവാരമുള്ളതുമായ ഉൽപ്പന്നങ്ങൾ വാഗ്ദാനം ചെയ്യുന്നു. സ്‌നാപ്ഡീലിൽ 500,000-ത്തിലധികം വിൽപ്പനക്കാർ വിറ്റഴിച്ച ഉൽപ്പന്നങ്ങളിൽ ഭൂരിഭാഗവും ഫാഷൻ, വീട്, ജനറൽ മെർക്കൻഡൈസ് എന്നിവയാണ്. ഇന്ത്യയിലെ 3,700-ലധികം പട്ടണങ്ങളിൽ നിന്നുള്ള ഉപഭോക്താക്കൾ സ്‌നാപ്ഡീലിൽ ഷോപ്പിംഗ് നടത്തുന്നു.
സ്ഥാപനം
2011 ഒക്ടോബറിൽ ഒരു ഓൺലൈൻ വിപണനകേന്ദ്രമായി വികസിപ്പിക്കുന്നതിന് മുമ്പ്, സ്‌നാപ്ഡീൽ 2010 ഫെബ്രുവരി 4-ന് ഒരു പ്രതിദിന ഡീൽ പ്ലാറ്റ്‌ഫോമായി സ്ഥാപിതമായി.
ഫ്ലിപ്കാർട്ടുമായുള്ള ലയനം വിജയിച്ചില്ല
സ്‌നാപ്ഡീലും ഫ്ലിപ്കാർട്ടും തമ്മിൽ ഒരു ലയനം നടത്താൻ സ്ഫോറ്റ്ബാങ്ക്(SoftBank) ഗ്രൂപ്പ് പദ്ധതിയിട്ടിരുന്നതായി 2016 Q2-ൽ റിപ്പോർട്ടുകൾ പുറത്തുവന്നു. മാസങ്ങളോളം ചർച്ചകൾ നടന്നുവെങ്കിലും സ്‌നാപ്ഡീലിന്റെ ബോർഡ് അംഗങ്ങൾക്കിടയിൽ സമവായമില്ലാത്തതിനാൽ കരാർ പരാജയപ്പെട്ടതിനെത്തുടർന്ന് 2017 ജൂലൈയിൽ അവസാനിച്ചു. മൂല്യനിർണ്ണയത്തിലെ അഭിപ്രായവ്യത്യാസങ്ങളും ആദ്യകാല നിക്ഷേപകർക്ക്-നെക്‌സസ് വെഞ്ച്വർ പാർട്‌ണേഴ്‌സിനും കളരി ക്യാപിറ്റലിനും(Kalaari Capital) പ്രത്യേക പേഔട്ടുകൾ നിർദ്ദേശിച്ചതും ഇതിൽ ഉൾപ്പെടുന്നു.
യാവോറിവ്സ്കി ദേശീയോദ്യാനം
പുറത്തേക്കുള്ള കണ്ണികൾ
വർഗ്ഗം:ഉക്രൈനിലെ ദേശീയോദ്യാനങ്ങൾ
സ്പോർട്സ്18
Viacom18 ന്റെ ഉടമസ്ഥതയിലുള്ള ഇന്ത്യൻ മൾട്ടിനാഷണൽ Pay ടെലിവിഷൻ സ്‌പോർട്‌സ് ചാനലുകളുടെ ഒരു ഗ്രൂപ്പാണ് സ്‌പോർട്‌സ് 18 എന്നും അറിയപ്പെടുന്ന സ്‌പോർട്‌സ് 18 നെറ്റ്‌വർക്ക്, നെറ്റ്‌വർക്ക് 18 ന്റെയും പാരാമൗണ്ട് ഗ്ലോബലിന്റെയും സംയുക്ത സംരംഭമാണ്. 2022 ഏപ്രിൽ 15 ന് സമാരംഭിച്ചു, ചാനൽ നിലവിൽ 2022 FIFA World Cup, ATP ടൂർ മാസ്റ്റേഴ്സ് 1000, BWF വേൾഡ് ചാമ്പ്യൻഷിപ്പുകൾ തുടങ്ങിയ മുൻനിര ടൂർണമെന്റുകളുടെ അവകാശങ്ങൾ കൈവശം വച്ചിട്ടുണ്ട്
മംഗൽപാടി
കേരളത്തിലെ കാസർഗോഡ് ജില്ലയിലുള്ള മഞ്ചേശ്വരം താലൂക്കിലെ ഒരു ഗ്രാമമാണ് മംഗൽപാടി. കാസർഗോഡ് ജില്ലാ ആസ്ഥാനത്ത് നിന്നും 19 കിലോമീറ്റർ വടക്ക് മാറി ഈ ഗ്രാമം സ്ഥിതി ചെയ്യുന്നു.
ഗതാഗതം
ഉപ്പള റയിൽവേ സ്റ്റേഷൻ, കുമ്പള റയിൽവേ സ്റ്റേഷൻ എന്നിവയാണ് സമീപത്തുള്ളത്. മംഗലാപുരം റയിൽവേ സ്റ്റേഷൻ 27 കിലോമീറ്റർ അകലെയാണ്. മംഗലാപുരത്ത് വിമാനത്താവള സൗകര്യവും ഉണ്ട്.
വിദ്യാഭ്യാസ സ്ഥാപനങ്ങൾ
വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
കാത്തി ബേറ്റ്സ്
ഒരു അമേരിക്കൻ അഭിനേത്രിയും സംവിധായകയുമാണ് കാതലീൻ ഡോയൽ ബേറ്റ്സ് (ജനനം ജൂൺ 28, 1948). 1990-ൽ മിസറി എന്ന ചിത്രത്തിലെ പ്രകടനത്തിന്, മികച്ച നടിക്കുള്ള ഗോൾഡൻ ഗ്ലോബ് അവാർഡും ഓസ്ക്കാർ അവാർഡും നേടി. ഫ്രൈഡ് ഗ്രീൻ ടൊമാറ്റോ (1991), ഡോളോറസ് ക്ലൈബോൺ (1995) എന്നീ ചിത്രങ്ങളിൽ പ്രധാന വേഷങ്ങൾ ചെയ്തു. 1997-ൽ പുറത്തിറങ്ങിയ ടൈറ്റാനിക്ക് എന്ന ചിത്രത്തിൽ മോളി ബ്രൗൺ ആയി അഭിനയിച്ചു.
ആദ്യകാലജീവിതം
മെക്കാനിക്കൽ എൻജിനീയർ ലാങ്ഡൺ ഡോയൽ ബേറ്റ്സ്, ഗൃഹസ്ഥയായ ബർതി കാതലീൻ (1907-1997) എന്നിവരുടെ മൂന്ന് പെൺമക്കളിൽ ഇളയമകളായി ടെന്നിസിയിലെ മെംഫിസിലാണ് കാത്തി ബേറ്റ്സ് ജനിച്ചത്. പ്രശസ്ത അഭിഭാഷകനും എഴുത്തുകാരനുമായ ഫിനിസ് എൽ. ബേറ്റ്സ് അവരുടെ മുത്തച്ഛനായിരുന്നു. വൈറ്റ് സ്റ്റേഷൻ ഹൈസ്കൂൾ (1965), സതേർൺ മെതോഡിസ്റ്റ് യൂണിവേഴ്സിറ്റി (1969) എന്നിവിടങ്ങളിലായിരുന്നു വിദ്യാഭ്യാസം. അവിടെ തിയേറ്ററിൽ മേജർ ബിരന്ദം നേടിയ ശേഷം. അഭിനയത്തിൽ അവസരങ്ങൾ തേടി അവർ 1970 ൽ ന്യൂയോർക്ക് സിറ്റിയിലേക്ക് താമസം മാറി.
അഭിനയജീവിതം
ബ്രോഡ്‌വേ നാടകങ്ങളിലായിരുന്നു കാത്തിയുടെ അഭിനയജീവിതത്തിന്റെ തുടക്കം. 1983-ൽ ടോണി അവാർഡിന് നാമനിർദ്ദേശം ലഭിച്ചു. 1988 ൽ മികച്ച നടിക്കുള്ള ഓബീ അവാർഡ് നേടി. 1971-ൽ മൈലോസ് ഫോർമാൻ കോമഡി ടേക്കിങ് ഓഫ് എന്ന ചിത്രത്തിലൂടെയാണ് കാത്തി ചലച്ചിത്രരംഗത്ത് എത്തിയത്. 1977 ൽ ബേറ്റ്സ് ദി ഡോക്ടേഴ്സ് എന്ന എൻബിസി സോപ്പ് ഓപ്പറയിൽ ഫിലിസ് എന്ന കഥാപാത്രമായി ടെലിവിഷനിൽ അരങ്ങേറ്റം നടത്തി. തുടർന്ന് നിരവധി ചലച്ചിത്രങ്ങളിലും പരമ്പരകളിലും ശ്രദ്ധേയമായ വേഷങ്ങൾ കൈകാര്യം ചെയ്തു. സ്റ്റീഫൻ കിംഗ് നോവലിനെ ആസ്പദമാക്കി 1990-ൽ പുറത്തിറങ്ങിയ മിസറി എന്ന ചിത്രത്തിൽ തന്റെ പ്രിയപ്പെട്ട എഴുത്തുകാരനെ തടങ്കലിലാക്കിയ ആനി വിൽകസ് എന്ന കഥാപാത്രത്തെ അവതരിപ്പിച്ചു. ഈ അവതരണത്തിന് ബെറ്റ്സ് തന്റെ ആദ്യ അക്കാഡമി അവാർഡ് നാമനിർദ്ദേശത്തിലൂടെ തന്നെ മികച്ച നടിക്കുള്ള അവാർഡ് നേടി. 1997 ൽ ജെയിംസ് കാമറൂണിന്റെ ആഗോളതലത്തിൽ വൻ സാമ്പത്തികവിജയം നേടിയ ടൈറ്റാനിക് എന്ന ചിത്രത്തിൽ മോളി ബ്രൗൺ ആയി അഭിനയിച്ചു. 1998-ൽ പ്രൈമറി കളേഴ്സ് എന്ന ചിത്രത്തിലെ പ്രകടനത്തിന് മികച്ച സഹനടിക്കുള്ള അക്കാഡമി അവാർഡിന് നാമനിർദ്ദേശം ചെയ്യപ്പെട്ടു.
2016 സെപ്തംബർ 20 ന് ചലച്ചിത്രരംഗത്തെ സംഭാവനകൾ മാനിച്ച് ഹോളിവുഡ് വാക്ക് ഓഫ് ഫെയിമിൽ ഒരു താരകം നൽകപ്പെട്ടു.
ജോൺ ബോൺ ജോവി
ഒരു അമേരിക്കൻ ഗായകനും ഗാനരചയിതാവും സംഗീത സംവിധായനും കാരുണ്യ പ്രവർത്തകനും അഭിനേതാവുമാണ് ജോൺ ബോൺ ജോവി (ജനനം മാർച്ച് 2, 1962).1983-ൽ സ്ഥാപിച്ച റോക്ക് സംഗീത സംഘം ബോൺ ജോവിയുടെ സ്ഥാപകനും പ്രധാനിയുമാണ്.
കാത്തി ബേറ്റ്സ്
വ്യക്തിജീവിതം
1991 ൽ ബേറ്റ്സ് ടോണി കാമ്പിസിയെ വിവാഹം കഴിച്ചു. 1997-ൽ ഇവർ വേർപിരിഞ്ഞു .2003-ൽ ഗർഭാശയ ക്യാൻസർ ബാധിച്ചുവെങ്കിലും അവർ അതിനെ അതിജീവിച്ചു. 2012-ൽ സ്തനാർബുദം കണ്ടെത്തുകയും മാസ്റ്റെക്ടമി നടത്തുകയും ചെയ്തു. ലിംഫോമൽ എഡ്യൂക്കേഷൻ & റിസർച്ച് നെറ്റ്‌വർക്ക് എന്ന സ്ഥാപനത്തിന്റെ വക്താവും സജീവപ്രവർത്തകയുമാണ് കാത്റ്റി ബേറ്റ്സ്.
പുറത്തേക്കുള്ള കണ്ണികൾ
വർഗ്ഗം:ഗോൾഡൻ ഗ്ലോബ് പുരസ്കാരം
ജോൺ ബോൺ ജോവി
ബോൺ ജോവിയുടെ ഭാഗമായും ഒരു ഏകാംഗ കലാകാരനെന്ന നിലയിലുമായി ഇദ്ദേഹം 13 കോടി ആൽബങ്ങൾ ലോകമെമ്പാടുമായി വിറ്റഴിച്ചിട്ടു കൊണ്ട് ഏറ്റവും കൂടുതൽ ആൽബങ്ങൾ വിറ്റഴിച്ചിട്ടുള്ള കലാകാരന്മാരിൽ ഒരാളാണ്. ഒരു ഗാന രചയിതാവ് എന്ന നിലയിൽ സോങ്ങ് റൈറ്റേഴ്‌സ് ഹാൾ ഓഫ് ഫെയിംൽ ചേർക്കപ്പെട്ടിട്ടുണ്ട്.. . 1996-ൽ പീപ്പ്ൾ മാഗസിൻ ജോവിയെ ലോകത്തിലെ ഏറ്റവും ഭംഗിയുള്ള 50 പേരുടെ പട്ടികയിൽ ഉൾപ്പെടുത്തിയിട്ടുണ്ട്.2000 ത്തിൽ ഇതേ മാഗസിൻ ഇദ്ദേഹത്തെ ഏറ്റവും ലൈംഗിക ആകർഷണമുള്ള റോക്ക് താരമായി തിരഞ്ഞെടുത്തു.
അവലംബം
വർഗ്ഗം:1962-ൽ ജനിച്ചവർ വർഗ്ഗം:അമേരിക്കൻ ചലച്ചിത്ര നടന്മാർ വർഗ്ഗം:ഗ്രാമി പുരസ്കാര ജേതാക്കൾ വർഗ്ഗം:ജീവിച്ചിരിക്കുന്ന പ്രമുഖർ